Η Jennifer Garner έκανε Halloween με τους Bennifer. Και trick και treat\nΤο φετινό Halloween που γιορτάζεται την τελευταία μέρα του Οκτώβρη στις ΗΠΑ, στάθηκε η αφορμή ώστε η πρώην σύζυγος του Ben Affleck, aka Jennifer Garner, να βρεθεί με τη νυν σύντροφό του, aka Jennifer Lopez. Μία ωραία ατμόσφαιρα γενικότερα. Και γιατί όχι;\n«Όλοι τα πάνε καλά», δήλωσε πηγή στο People για τη συνάντηση Jennifer Garner – Ben Affleck – Jennifer Lopez. «Προτεραιότητά τους είναι τα παιδιά. Η Jennifer, o Ben και η Jen Garner, ήθελαν να περάσουν τα παιδιά τέλεια στο Halloween. Τα παιδιά είναι φίλοι και ήθελαν να πάνε μαζί για “φάρσα ή κέρασμα”. Ήταν λογικό να πάνε όλοι μαζί», πρόσθεσε η ίδια πηγή αναφέροντας μάλιστα πως ο Ben Affleck δούλευε τη Δευτέρα, επομένως ήθελε να περάσει ένα όμορφο Σαββατοκύριακο στο πλευρό της οικογένειάς του.\nΗ Jennifer Garner, ο Ben Affleck και η JLo μαζί για το Halloween. Τριάδα φωτιά\nBen Affleck & J Lo Trick or Treat on Same Block as Jennifer Garner – TMZ https://t.co/DGAiXOt4AP UK Entertainment pic.twitter.com/2xWzNMCqw5— Henry Millton #London citizen #England #GB (@media_en) November 1, 2021\nΟ Ben Affleck και η Jennifer Garner επισημοποίησαν το διαζύγιό τους τον Οκτώβριο του 2018, ύστερα από 13 χρόνια γάμου και 3 παιδιά: Την 15χρονη Violet, τη 12χρονη Seraphina και τον 9χρονο Samuel. Τρία χρόνια αργότερα, ο ηθοποιός και η Jennifer Lopez, η οποία χώρισε οριστικά από τον Alex Ridriguez έπειτα από 4 χρόνια σχέσης τον Απρίλιο, αναζωπύρωσαν το ειδύλλιό τους και επανάφεραν στα trends το hashtag #Bennifer τον ίδιο μήνα, ύστερα από 17 χρόνια χωρισμού. Μάλιστα, τον Ιούλιο έγιναν και Instagram Official με μία τρυφερή φωτογραφία τους στον λογαριασμό της JLo από τα γενέθλιά της.\nΓια τη Garner και τον Affleck, η οικογένεια μπαίνει πάνω από κάθε διαφορά τους\nΜπορεί η Jennifer Lopez και ο Alex Rodriguez να μην διατηρούν και τις καλύτερες σχέσεις πλέον, με την ίδια να κάνει unfollow και να σβήνει κάθε κοινή φωτογραφία που έχει με τον A Rod, όμως δεν ισχύει το ίδιο και για την Jennifer Garner με τον Ben Affeck. Τα 3 τους παιδία, αποτελούν τον βασικότερο λόγο που οι δυο τους διατηρούν άψογες σχέσεις.\nΝα σου υπενθυμίσουμε, μάλιστα, πως τον περασμένο Μάιο, ο Ben Affleck τίμησε τη μητρότητα στο όνομα της Jennifer Garner με αφορμή τη Γιορτή της Μητέρας, γράφοντας ένα αφιέρωμα στο Instagram για την πρώην γυναίκα του και μητέρα των παιδιών του.\n«Είμαι πανευτυχής που μοιράζομαι αυτά τα παιδιά μαζί σου. Οι πιο τυχεροί γονείς στον κόσμο. Ευχαριστώ για όλα τα καλά που κάνεις. Χρόνια πολλά. Ο μπαμπάς τους», ανέφερε στην περιγραφή των φωτογραφιών ο Ben Affleck. Στις φωτογραφίες πρωταγωνιστεί η Garner ενώ συμπεριλαμβάνεται και μία οικογενειακή φωτογραφία από παλαιότερο Halloween. Θα σου δείχναμε και τις φωτογραφίες, αλλά εδώ και λίγες μέρες ο ηθοποιός για ανεξήγητους λόγους έχει διαγράψει το Instagram προφίλ του. Οπότε βολέψου με την περιγραφή.


ΧΡΙΣΤΟΥΓΕΝΝΙΑΤΙΚΗ ΓΙΟΡΤΗ ΣΤΗΝ ΚΕΝΤΡΙΚΗ ΠΛΑΤΕΙΑ - ΔΗΜΟΣ ΗΡΑΚΛΕΙΟΥ ΑΤΤΙΚΗΣ\nΧΡΙΣΤΟΥΓΕΝΝΙΑΤΙΚΗ ΓΙΟΡΤΗ ΣΤΗΝ ΚΕΝΤΡΙΚΗ ΠΛΑΤΕΙΑ\nΔεκ 23, 2013 | από Δημος Ηρακλειου 1529 10\nΟ Άγιος Βασίλης έφτασε το μεσημέρι του Σαββάτου 21 Δεκεμβρίου στην πλατεία του Ηρακλείου Αττικής να μοιράσει δώρα, να γλυκάνει τους περαστικού και να βγάλει φωτογραφίες με τους μικρούς και τους μεγάλους του φίλους.\nΤα παιδιά που γνώρισαν τον Άγιο Βασίλη έγραψαν τις ευχές τους σε χρωματιστά καρτελάκια και στόλισαν το δέντρο των ευχών. Η μεικτή χορωδία του δήμου υπό τη διεύθυνση του Νίκου Φυλακτού παρουσίασε χριστουγεννιάτικες μελωδίες και ακολούθησε η παιδική χορωδία με τη δασκάλα τους Άννα Αθανασιάδου. Το μουσικό μέρος της εκδήλωσης ολοκληρώθηκε με ένα σόλο σαξόφωνο.\nΤα παιδιά είπαν στον Άγιο Βασίλη τις επιθυμίες τους και οι μεγαλύτεροι έγιναν για λίγο παιδιά. Μαζί στην πλατεία μοιραστήκαν ευχές και χαμόγελα ο δήμαρχος Ηρακλείου Αττικής Παντελής Βλασσόπουλος, οι αντιδήμαρχοι Μαρία Γαλακτοπούλου, Πασχάλης Γονατάς, Δημήτρης Μπούκης, η αντιπρόεδρος της ΚΕΑΕΔΗΑ Παρασκευή Κράλλη και η πρόεδρος της Σχολικής Επιτροπής Δευτεροβάθμιας Εκπαίδευσης Δέσποινα Ασμακλή.\nΣτην κεντρική πλατεία μπορείτε να προμηθευτείτε και λαχνούς για την κλήρωση του Nissan Pixo που θα πραγματοποιηθεί στις 30.12.2013. Από νωρίς το πρωί στην είσοδο του σταθμού του τρένου όπου βρίσκεται και το αυτοκίνητο μπορείτε αγοράσετε λαχνούς για συμμετοχή στην κλήρωση. Ο κάθε λαχνός κοστίζει 2 euro.\nΕπόμενο ραντεβού είναι το βράδυ της Δευτέρας 23 Δεκεμβρίου στις 19.00 στη βιβλιοθήκη του δήμου Ηρακλείου Αττικής Κουντουριώτου & Νεότητος στον πρώτο όροφο που η παιδαγωγός Ελένη Δημητρίου διαβάζει μαζί με τα παιδιά Χριστουγεννιάτικες ιστορίες.


Eurovision 2019: Η Ισλανδία πανηγύρισε με σημαίες της Παλαιστίνης - CNN.gr\nΚυριακή, 19 Μαϊος 2019 09:37\nΠαρά τις… διευκρινίσεις των διοργανωτών της Eurovision, ότι η σκηνή του διαγωνισμού δεν είναι τόπος πολιτικών αντιπαραθέσεων, η Ισλανδία δεν δίστασε να στείλει το δικό της μήνυμα.\nΚατά τη διάρκεια της ανακοίνωσης της τελικής βαθμολογίας της, η αποστολή της χώρας σήκωσε σημαίες της Παλαιστίνης, προκαλώντας τα γιουχαΐσματα του κοινού, τα οποία ακούστηκαν στην απευθείας μετάδοση του διαγωνισμού.\nΟι παρουσιαστές προσπάθησαν πάντως να συνεχίσουν κανονικά τη ροή του προγράμματος σαν να μην συνέβη τίποτα.\nΑπό την άλλη, σκληρή κριτική δέχθηκε η Μαντόνα για την εμφάνισή της στη φετινή Eurovision στο Τελ Αβίβ.\nΨΥΧΑΓΩΓΙΑ\t· ΔΙΑΓΩΝΙΣΜΟΣ EUROVISION\t· EUROVISION\t· ΤΕΛΙΚΟΣ EUROVISION\t· EUROVISION 2019\t· EUROVISION ΤΕΛΙΚΟΣ\t· EUROVISION 2019 LIVE\t· ΑΠΟΤΕΛΕΣΜΑΤΑ EUROVISION 2019\t· ΕΛΛΑΔΑ EUROVISION\t· ΕΛΛΑΔΑ EUROVISION 2019\t· ΙΣΛΑΝΔΙΑ\t· ΠΑΛΑΙΣΤΙΝΗ


Τι γλιτώνουμε από το νέο ΦΠΑ σε τρόφιμα, εστίαση και ενέργεια - Το όφελος για τα νοικοκυριά\nΕΙΔΗΣΕΙΣ 08/05/2019 - 12:12 | Author: Newsroom\nΗ μείωση του ΦΠΑ από το 24% στο 13% αφορά: Οβελιστήρια, πιτσαρίες, αρτοποιεία, εστιατόρια, ταβέρνες, μεζεδοπωλεία, καφετερίες, ζαχαροπλαστεία, σνακ μπαρ, φαστ φουντ, κυλικεία – καντίνες κ.ά. Τον Σεπτέμβριο του 2011, έπειτα από απαίτηση της τρόικας και στο πλαίσιο του πρώτου μνημονίου, ο ΦΠΑ στην εστίαση αυξήθηκε από 13% σε 23%. Δύο χρόνια αργότερα, τον Αύγουστο του 2013, ο ΦΠΑ στην εστίαση επανήλθε στο 13%. Τον Ιούλιο του 2015 ο ΦΠΑ στην εστίαση αυξήθηκε σε 23% και από την 1η Ιανουαρίου 2016 σε 24%. Οπως αναφέρει η «Κ», πρόκειται για τον κλάδο με τη μεγαλύτερη φοροδιαφυγή και πολύ δύσκολα η μείωση θα περάσει στις τιμές καταναλωτή. Οι επιχειρήσεις εστίασης –και κυρίως αυτές που δεν ανήκουν σε οργανωμένες αλυσίδες– πολύ συχνά δεν εκδίδουν αποδείξεις ή εκδίδουν για μέρος της κατανάλωσης που γίνεται.\nΟ δρόμος πάντως είναι ακόμη μακρύς, καθώς θα πρέπει να συνεχιστούν οι μεγάλες μεταρρυθμίσεις στη φορολογία και την κοινωνική ασφάλιση, ώστε η χώρα να επιστρέψει πλήρως στην κανονικότητα και να αποκτήσει και πάλι την εμπιστοσύνη των επενδυτών, σύμφωνα με το thetoc.gr.\nΤι κερδίζουν οι φορολογούμενοι από τη μείωση της εισφοράς αλληλεγγύης\nΚαφετζόπουλος: Τι και πώς πρέπει να καταναλώνουμε την πασχαλινή περίοδο


Akasa Ak-pk36-02cm External PSU For Intel NUC 36W - Accessories (PER.815186)\nΑρχική > Υπολογιστές > Accessories Κουτιού > AKASA AK-PK36-02CM EXTERNAL PSU FOR INTEL NUC 36W\nAKASA AK-PK36-02CM EXTERNAL PSU FOR INTEL NUC 36W\nΕνα τροφοδοτικό 36W ειδικά σχεδιασμένο για συστήματα NUC. Κατάλληλο για μητρικές που απαιτούν 12V είσοδο και μέγιστο φορτίο 3A.\nΜέγιστη έξοδος ισχύος 36W.\nΣχεδιασμός χωρίς ανεμιστήρα.\nΕφαρμογή: Τροφοδοτικό για NUC συστήματα.\nΤάση Εισόδου: 100 - 240V AC (auto ranging), 47-63 Hz.\nΤάση Εξόδου: +12V DC.\nΙσχύς Εξόδου: 36W.\nΜέγιστο Φορτίο: 3.0A.\nΑποδοτικότητα: 78% Min.at 115/230Vac input and output rated .Load.\nΑσφάλεια: CE , GS , UL.\nΣύνδεση: 10mm barrel jack, 5.5 mm OD x 2.5 mm ID.\nAKASA AK-PK36-02CM EXTERNAL PSU FOR INTEL NUC 36W (PER.815186)\n• Μέγιστη έξοδος ισχύος 36W.\n• Σχεδιασμός χωρίς ανεμιστήρα.\n• Εφαρμογή: Τροφοδοτικό για NUC συστήματα.\n• Τάση Εισόδου: 100 - 240V AC (auto ranging), 47-63 Hz.\n• Τάση Εξόδου: +12V DC.\n• Ισχύς Εξόδου: 36W.\n• Μέγιστο Φορτίο: 3.0A.\n• Αποδοτικότητα: 78% Min.at 115/230Vac input and output rated .Load.\n• Ασφάλεια: CE , GS , UL.\n• Σύνδεση: 10mm barrel jack, 5.5 mm OD x 2.5 mm ID.\nAKASA AK-PK36-02CM EXTERNAL PSU FOR INTEL NUC 36W PER.815186 AKASA AKASA ACCESSORIES AKASA AK-PK36-02CM EXTERNAL PSU FOR INTEL NUC 36W


ΑΥΘΕΝΤΙΚΗ ΟΡΘΟΔΟΞΗ ΖΩΗ\nΚυριακής Μετά την Ύψωσιν\nΠολλές φορές γίνεται λόγος για την αξία των έργων στη Χριστιανική ζωή, και δικαίως, αφού τα έργα τού ανθρώπου αποδεικνύουν την ποιότητα του περιεχομένου τής πίστεως. Άρα η ουσία τής πίστεως είναι αυτή που καρποφορεί την ποιότητα των έργων. Πίστις λοιπόν. Η βάσις και το έδαφος πάνω στο οποίο καρποφορεί ο τρόπος ζωής τού ανθρώπου. Αλλά περί ποίας πίστεως γίνεται αναφορά; Εάν πραγματοποιηθεί μια δημοσκόπησις για το τι ακριβώς πιστεύουν όσοι δηλώνουν πιστοί, οι απαντήσεις θα είναι τόσο διαφορετικές και αντικρουόμενες που ίσως θα απορεί κανείς εάν δόθηκαν από όντως ανθρώπους πιστούς.\nΚαι αν αισθανόμαστε ότι μεταξύ ημών και του Θεού υπάρχει κάποιο εμπόδιο που παρεμβάλλεται και δεν μας επιτρέπει την άμεση επικοινωνία τής δικαιώσεως και της χαράς τού Πνεύματος, εάν κάτι επιμένει να εμποδίζει το φως Τού Χριστού να καταυγάσει την όλη ύπαρξή μας, ε, τότε, αφού διδαχθούμε και γνωρίσουμε τις μεγάλες αλήθειες τής Ορθοδόξου πίστεως, ας αγωνισθούμε να τις εφαρμόσουμε με ιερό ενθουσιασμό και με την βεβαιότητα της χάριτος.


Κανένας πλειστηριασμός λαϊκής κατοικίας. Η στέγαση είναι δικαίωμα όλων - NEWS PRESS AGRINIO\nΚανένας πλειστηριασμός λαϊκής κατοικίας. Η στέγαση είναι δικαίωμα όλων\nΠολύ συζήτηση γίνετε τους τελευταίους μήνες σχετικά με τους πλειστηριασμούς των ακινήτων και της πρώτης κατοικίας. Η Ε.Ε. εκτιμά ότι το ποσοστό κατοίκισης στην Ελλάδα είναι υψηλό. Τα τελευταία χρονιά καταγράφετε πτώση στο 15% το 2013 από το 85% το 2006, με μέσο όρο στην Ε.Ε. το 64%. Την περίοδο 1996-2008 με την παροχή στεγαστικών δανείων ενισχύθηκε σημαντικά με την μορφή αντιπαροχής που αποτέλεσε και την ατμομηχανή της ανάπτυξης.\nΑποτελούσε επίσης για την πλειοψηφία των 4,5 εκατομμυρίων νοικοκυριών της χώρας, πρωτεύοντα επιλογή απόκτησης πρώτης κατοικίας . Το τραπεζικό σύστημα κερδοσκοπούσε σε σύγκριση με τα χαμηλά επιτόκια των καταθέσεων. Η πληθώρα κατασκευή επέφερε πλεόνασμα κατοικιών και μεγάλο ποσοστό απούλητων ......\nδιαμερισμάτων τα οποία αριθμούνται γύρω στις 400.000. Ειδικά την περίοδο της οικονομικής κρίσης και με την αποχώρηση μεγάλου ποσοστού μεταναστών, η επιχειρηματική δραστηριότητα σχεδόν εκμηδενίστηκε.\nΗ μεγάλη φορολογία των κατοικιών αποτελεί πρόβλημα για τους ιδιοκτήτες ακινήτων. Με την κρίση μειώθηκε και η τιμή ενοικίασης. Το τραπεζικό σύστημα με της ζημιές που έχει υποστεί από το κούρεμα των ομολόγων, την διαφυγή μεγάλου μέρους των καταθέσεων στο εξωτερικό , τα αγύριστα προς το μεγάλο κεφάλαιο, παρά ότι έχει πάρει μεγάλο πόσο κρατικής ενίσχυσης και χορηγήσεων από την Ε.Κ.Τ., επιδιώκει την απαλλαγή από τα (κόκκινα) δάνεια απειλώντας με πλειστηριασμούς ακινήτων, αναθέτοντας σε διάφορες εταιρίες ντόπιων και διεθνών συμφερόντων .\nΗ Ε.Ε. και το Δ.Ν.Τ. επιδιώκουν την αναδιανομή του πλούτου υπέρ των πλουσίων μέσο της αναδιανομής γης και κτηρίων.\nΗ κυβέρνηση Σαμαρά, Βενιζέλου επιδιώκει να φέρει ή πέρας αυτές τις αναδιαρθρώσεις. Με την άρση του πλειστηριασμού της πρώτης κατοικίας από τράπεζες και δημόσιο, υπολογίζετε ότι το 23% , 200.000 περίπου κατοικίες είναι σε καθυστέρηση πληρωμής (κόκκινα δάνεια) κινδυνεύουν να βγουν στο σφυρί, υπολογίζονται στα 27.000 το2014. Ενώ από το 1.000.000 στεγαστικά το 84% των δανειοληπτών δηλώνει ότι δυσκολεύετε να πληρώσει το δάνειο. Στα παρακάτω προστίθεται και οι 93.330 κατασχέσεις σε λογαριασμούς καταθέσεων από την εφορία για χρέη φόρων μέσα στο 2013 σύμφωνα με δημοσιεύματα, τον Οκτώβριο του 2013 έβγαλαν για ωφέλει κάτω των 2000 ευρώ, 155 κατοικίες και οικόπεδα στον πλειστηριασμό .\nΟι αγρότες και οι αυτοαπασχολούμενοι που δεν μπορούν να πληρώσουν εισφορές στα ασφαλιστικά ταμεία θα απειλούνται με κατασχέσεις και διακοπή υγειονομικής και συνταξιοδοτικής κάλυψης. Επίσης έχει απειλήσει με πλειστηριασμό πρώτης κατοικίας ανέργου από το Πέραμα η Ε.Υ.Δ.Α.Π.\nΗ ΔΕΗ έχει κάνει διακοπές παροχής ρεύματος για απλήρωτους λογαριασμούς 350.000 ενώ 1.000.000 είναι σε διακανονισμό λόγο αδυναμίας πληρωμής.\nΤο πλαίσιο αιτημάτων του αγωνιστικού μας προγράμματος πρέπει να συγκρούεται με τα όσα αναφέραμε παραπάνω για να ανατραπούν.\n1 ) Κανένας πλειστηριασμός λαϊκής κατοικίας .Η στέγαση είναι δικαίωμα όλων.\n2 )Διαγραφή χρεών προς το δημόσιο και τις τράπεζες των μακροχρόνιων ανέργων χαμηλοσυνταξιούχων και φτωχών στρωμάτων.\n3 ) Κούρεμα των δανείων των λαϊκών νοικοκυριών και απαλλαγή τους από το δάνειο όταν έχει εξοφληθεί και το κεφάλαιο.\n4 ) Όχι στη κατάσχεση μισθών, συντάξεων, καταθέσεων για τα λαϊκά στρώματα, για χρέη προς το δημόσιο, στις τράπεζες, τις Δέκο, τα ασφαλιστικά ταμεία.\n5 ) Να σταματήσουν οι διακοπές ρεύματος και νερού. Μειώσεις στα τιμολόγια ρεύματος, νερού, πετρελαίου. Αυτές οι υπηρεσίες στο δημόσιο και όχι σε ιδιώτες.\n6 ) Επιδότηση ενοικίου, παραχώρηση δημοσίων κατοικιών σε εργάτες\n7 ) Κατάργηση όλων των φόρων της πρώτης κατοικίας μέχρι 140 τμ. και των ακινήτων που δεν δημιουργούν εισόδημα.\n8 ) Κατάργηση όλων των μνημονίων, ανατροπή της κυβέρνησης, διαγραφή του χρέους με άμεση στάση πληρωμών. Εκδίωξη της τρόικας Ε.Κ.Τ., Δ.Ν.Τ., Ε.Ε., έξοδο από το ευρώ και την Ε.Ε. Υπεράσπιση των δημοκρατικών δικαιωμάτων και ελευθεριών.\nΚαλούμε σε κοινή δράση συλλογικότητες φορείς, πρωτοβάθμια σωματεία με κοινό συντονισμό, να υπερασπιστούμε το δικαίωμα να ζούμε ελεύθερα. Να ανατρέψουμε αυτά που μας επέβαλαν και αυτά που έρχονται.\nΑναρτήθηκε από Διαχείριση ιστολογίου στις 12/22/2013 10:15:00 μ.μ.\nΕτικέτες ΕΡΓΑΤΙΚΗ ΠΑΛΗ ΟΙΚΟΔΟΜΩΝ , ΠΛΕΙΣΤΗΡΙΑΣΜΟΙ


Χιλιάδες διαδήλωσαν υπέρ της ειρήνης στην Κολομβία\nΜάρτιος 19, 2019 8:28 πμ\nΟι διαδηλωτές γέμισαν την κεντρική πλατεία Μπολίβαρ στην Μπογοτά\nΧιλιάδες πολίτες της Κολομβίας συμμετείχαν χθες Δευτέρα σε μαζικές κινητοποιήσεις σε όλη τη χώρα υπέρ της ειρηνευτικής διαδικασίας με την οργάνωση πρώην ανταρτών FARC, προειδοποιώντας πως οι πολιτικές του προέδρου Ιβάν Ντούκε ενδέχεται να την ακυρώσουν και να οδηγήσουν σε αναζωπύρωση της βίας.\nΟι διαδηλωτές γέμισαν την κεντρική πλατεία Μπολίβαρ στην Μπογοτά, ανεμίζοντας σημαίες της χώρας και φωνάζοντας ρυθμικά ότι θέλουν ειρήνη.\nΟ Γκουστάβο Πέτρο, ο αριστερός αντίπαλος του Ντούκε στις προεδρικές εκλογές του 2018, πρώην υπουργοί και πολλοί ακόμη πολιτικοί της αντιπολίτευσης συμμετείχαν στην κινητοποίηση. Διαδηλώσεις και πορείες έγιναν επίσης σε άλλες πόλεις της Κολομβίας.\n«Ως Κολομβιανή, απευθύνω στους πάντες έκκληση να ενωθούμε, να γυρίσουμε τη σελίδα του μίσους, του πόνου, του παρελθόντος και του πολέμου», δήλωσε η Κλαούντια Λόπες, στέλεχος της Πράσινης Συμμαχίας.\nΤις χθεσινές κινητοποιήσεις πυροδότησαν οι πρόσφατες δηλώσεις του Ντούκε με τις οποίες κατέστησε σαφές πως εναντιώνεται σε έξι από τα συνολικά 159 άρθρα της νομοθεσίας που διέπει τη λειτουργία της λεγόμενης Ειδικής Δικαιοδοσίας για την Ειρήνη (JEP), του ειδικού δικαστηρίου που είναι αρμόδιο για την εκδίκαση των σημαντικότερων υποθέσεων της περιόδου του εμφυλίου.\nΑυτό το μεταβατικό σύστημα απόδοσης δικαιοσύνης δημιουργήθηκε στο πλαίσιο της συμφωνίας ειρήνης που υπέγραψε η κυβέρνηση του προηγούμενου προέδρου Χουάν Μανουέλ Σάντος με τις Επαναστατικές Ένοπλες Δυνάμεις της Κολομβίας το 2016, προκειμένου να τερματιστεί ο πόλεμος που κράτησε 52 χρόνια. Η διευθέτηση που συμφωνήθηκε προβλέπει επιεική αντιμετώπιση των πρώην ανταρτών και των στρατιωτικών που δεσμεύονται να συνεργαστούν με τη JEP. Ο πρόεδρος Ντούκε επικρίνει τη συμφωνία, που θεωρεί ότι επιδεικνύει υπερβολική υποχωρητικότητα προς τους αντάρτες.\nΟ νέος πρόεδρος της χώρας, που ανήκει στη σκληρή δεξιά, ανήγγειλε ότι θα στείλει τη νομοθεσία πίσω στο Κογκρέσο, αξιώνοντας να διευκρινιστεί πως η παράταξη FARC — η οποία μετά τη συμφωνία αφοπλίστηκε, διαλύθηκε και μετασχηματίστηκε σε πολιτικό κόμμα διατηρώντας το ίδιο ακρώνυμο στα ισπανικά — πρέπει να δώσει χρηματικές αποζημιώσεις στα θύματά της, αλλά και να διασαφηνιστούν οι όροι για τις ενδεχόμενες εκδόσεις μελών των ανταρτών σε άλλα κράτη.\nΕπίσης αξιώνει να επιβληθούν πολύ αυστηρότερες ποινές για εγκλήματα πολέμου, να επιτραπεί στην ποινική δικαιοσύνη να διενεργεί έρευνες για πρόσωπα που βάσει της συμφωνίας ειρήνης υπόκεινται μόνο στη JEP, και να αποκλειστούν τα εγκλήματα σεξουαλικής φύσης από τα αδικήματα που υπόκεινται σε αυτήν.\nΗ νομοθεσία που διέπει τη JEP έχει ήδη επικυρωθεί από το Κογκρέσο και το Συνταγματικό Δικαστήριο. Οι τροποποιήσεις που απαιτεί ο Ντούκε ενδέχεται να προϋποθέτουν την αναθεώρηση του Συντάγματος.\nΗ αντιπολίτευση αντιτείνει πως ο νέος πρόεδρος εγείρει προβλήματα για τα οποία έχουν ήδη δοθεί λύσεις από το Συνταγματικό Δικαστήριο και τον κατηγορεί ότι δεν σέβεται την ανεξαρτησία της δικαιοσύνης και τη διάκριση των εξουσιών. Ερίζει πως ο Ντούκε θέλει να εμποδίσει τη JEP να ερευνήσει την παράνομη απόσπαση εκτάσεων γης από εκτοπισμένους.\nΛένε επίσης ότι το κόμμα του Δημοκρατικού Κέντρου (CD) του Ντούκε δεν θέλει η JEP να διενεργήσει το σκάνδαλο των falsos positivos («ψευδών θετικών»): έως και 10.000 άμαχοι σκοτώθηκαν και παρουσιάστηκαν σαν αντάρτες από στρατιωτικούς που επεδίωκαν προαγωγές, επιδόματα και άλλα οφέλη.\n«Η JEP είναι ο μόνος δρόμος για την αλήθεια και την ειρήνη, αυτός είναι ο λόγος που τη φοβούνται κάποιοι πολιτικοί που πλούτισαν εκμεταλλευόμενοι την οδύνη άλλων», δήλωσε ο Πάμπλο Κατατούμπο, γερουσιαστής των FARC.\nΟι διαδηλωτές προέτρεψαν το Κογκρέσο να απορρίψει τις προτάσεις του Ντούκε, πιθανότητα που αρκετοί αναλυτές θεωρούν ισχυρή.\nΗ αντιπρόεδρος Μάρτα Λουσία Ραμίρες από την πλευρά της διαβεβαίωσε ότι η πρόθεση του Ντούκε είναι να γεφυρώσει τα χάσματα και να κλείσει τις πληγές στην Κολομβία, κατηγορώντας τους διαδηλωτές πως προσπαθούν να «στήσουν την κυβέρνηση στον τοίχο».\nΗ συμφωνία ειρήνης του 2016 οδήγησε στον αφοπλισμό των 7.000 ανταρτών των FARC και τον μετασχηματισμό της οργάνωσης σε πολιτικό κόμμα.\nΕκφράζονται φόβοι ότι η ειρηνευτική διαδικασία κινδυνεύει να καταρρεύσει και πολλοί πρώην αντάρτες να προστεθούν στις τάξεις περίπου 1.000 αποστατών της οργάνωσης που συνεχίζουν τη δράση τους, ή στις τάξεις του Στρατού Εθνικής Απελευθέρωσης (ELN).\nΟ ELN, επισήμως η τελευταία οργάνωση που συνεχίζει τη δράση της στην Κολομβία, εκτιμάται ότι διαθέτει περίπου 2.000 μαχητές. Τον Ιανουάριο ανέλαβε την ευθύνη για μια βομβιστική επίθεση στην οποία σκοτώθηκαν πάνω από 20 άνθρωποι στην αστυνομική σχολή στην Μπογοτά.\nΑπό το 1958 μέχρι σήμερα, η ένοπλη σύρραξη στην Κολομβία στοίχισε τη ζωή σε τουλάχιστον 260.000 ανθρώπους, κατά στοιχεία που δημοσιοποίησε πρόσφατα το Εθνικό Κέντρο για την Ιστορική Μνήμη. Άλλα 7 και πλέον εκατομμύρια πολίτες της χώρας αναγκάστηκαν να εγκαταλείψουν τις εστίες τους, ενώ 83.000 άνθρωποι θεωρούνται επισήμως αγνοούμενοι.


Polka dots και στα νύχια σας | Γυναικεία ομορφιά\nHome » Μόδα » σχεδια νυχιων » news » Polka dots και στα νύχια σας\nPolka dots και στα νύχια σας\nTitle: Polka dots και στα νύχια σας\nΕίναι μοντέρνα, ρετρό και στιλάτα. Επιλέξτε παστέλ αποχρώσεις για να είστε πιο ρομαντικές και το μανικιούρ σας να θυμίζει κάτι από τ...\nΕίναι μοντέρνα, ρετρό και στιλάτα.\nΕπιλέξτε παστέλ αποχρώσεις για να είστε πιο ρομαντικές και το μανικιούρ σας να θυμίζει κάτι από τη δεκαετία του 60. Φυσικά στην αγορά μπορείτε να βρείτε αυτοκόλλητα με polka dots και να τα κολλήσετε στα νύχια σας. Ωστόσο κι εσείς μπορείτε με ειδικά βερνίκια που έχουν λεπτά πινέλα να σχηματίσετε dots πάνω στα νύχια σας. Μπορείτε να χρησιμοποιήσετε ακόμα και την μύτη από μία οδοντογλυφίδα.\nΕίναι μία μοντέρνα ιδέα που έχει ρετρό χαρακτήρα, καθώς τα polka dots αντιπροσωπεύουν το συγκεκριμένο στιλ.


Σύγκριση τιμών ενοικίασης αυτοκινήτου από το Ουνταϊπούρ με τη Skyscanner\nΣυγκρίνετε τις επιλογές ενοικίασης αυτοκινήτου στο Ουνταϊπούρ\nΑνεξάρτητα από το εάν πετάτε προς Ουνταϊπούρ για μια μικρή απόδραση ή για διαμονή μεγαλύτερης διάρκειας, μπορείτε να αποβάλετε το άγχος για το ταξίδι σας ενοικιάζοντας αυτοκίνητο. Με τόσες πολλές εταιρείες ενοικίασης αυτοκινήτων από τις οποίες μπορείτε να επιλέξετε, η Skyscanner σας διευκολύνει να βρείτε την καλύτερη προσφορά. Απλώς πείτε μας τις ημερομηνίες και θα σας δείξουμε ποια αυτοκίνητα είναι διαθέσιμα και από ποιες εταιρείες ενοικίασης: και κάτι ακόμα πιο σημαντικό, ποιες εταιρείες προσφέρουν τις καλύτερες τιμές.\nΜπορείτε να απολαύσετε περισσότερο το ταξίδι σας αν ενοικιάσετε αυτοκίνητο. Δεν χρειάζεται να εξαρτάστε από τις δημόσιες συγκοινωνίες από και προς το Ουνταϊπούρ. Αντίθετα, μπορείτε να κατεβείτε από το αεροπλάνο και να μεταβείτε απευθείας στον προορισμό σας οδηγώντας. Δεν θα πασχίζετε πλέον να στριμώξετε τις αποσκευές σας σε συνωστισμένα λεωφορεία.\nΕμείς σας προσφέρουμε τη δυνατότητα να ενοικιάσετε είτε ένα μίνι βαν για όσους κάνουν διακοπές με μεγάλη οικογένεια είτε ένα διθέσιο αυτοκίνητο πόλης για ρομαντικές αποδράσεις ή κάτι ανάμεσα στα δύο. Όταν συγκρίνετε ενοικιάσεις αυτοκινήτων στο Ουνταϊπούρ θα σας δείχνουμε τις καλύτερες προσφορές για διάφορα οχήματα ώστε να επιλέγετε το καλύτερο αυτοκίνητο για το ταξίδι σας σε τιμή που σας συμφέρει οικονομικά.\nΟι σελίδες πληροφοριών σχετικά με την ενοικίαση αυτοκινήτων περιέχουν όλα όσα πρέπει να γνωρίζετε για τις εταιρείες ενοικίασης που είναι διαθέσιμες στο Ουνταϊπούρ. Οι οδηγοί πόλης μας θα σας βοηθήσουν να προγραμματίσετε το ταξίδι σας και να ξεκινήσετε με χαρά. Αν θέλετε ξενοδοχεία κοντά στο Ουνταϊπούρ, με τη Skyscanner μπορείτε να τα συγκρίνετε κι αυτά και να βρείτε τις καλύτερες προσφορές: είτε θέλετε να παραδώσετε το αυτοκίνητό σας στο Ουνταϊπούρ πρώτα είτε να το παρκάρετε έξω από το ξενοδοχείο.\nΝα θυμάστε ότι πρέπει να έχετε μαζί σας το δίπλωμα οδήγησης καθώς οι περισσότερες εταιρείες ενοικίασης αυτοκινήτων στο Ουνταϊπούρ θα σας τo ζητήσουν για να σας επιτρέψουν να φύγετε.\nΠληροφορίες για Ουνταϊπούρ


ΠΡΟΣΛΑΛΙΑ: Το πρόσχημα της οικονομικής φρίκης και ο πνευματικός διωγμός!\nΤο πρόσχημα της οικονομικής φρίκης και ο πνευματικός διωγμός!\nΣτη σημερινή κατάσταση ανελευθερίας στη χώρα μας κανένα πολιτικό κόμμα δεν είναι αληθινό. Το ότι κάποιοι ασκούν την εξουσία εναντίον της αληθείας, είναι ένα ζωντανό παράδειγμα της διαφθοράς στην οποία μπορεί να φτάσει η πολιτική μέθοδος.\n"Να ζείτε στον κόσμο, και να μην είστε εκ του κόσμου τούτου, δηλαδή να μην εφαρμόζετε τις μεθόδους του κόσμου τούτου", λέει ο Ιησούς. "Ο κόσμος παρέρχεται και η επιθυμία αυτού". Στον σπερματικό λόγο της αρχαίας ελληνικής μυθολογίας η αλήθεια αυτή είναι διατυπωμένη στο μύθο του Κρόνου, όπου ο Κρόνος τρώει τα παιδιά του. Ο Κρόνος, δηλαδή ο χρόνος τρώει τα παιδιά του που παρέρχονται μαζί με τον κόσμο και την επιθυμία αυτού.\nΗ Ορθοδοξία είναι αιώνια. Πύλαι άδου ου κατισχύσουσιν αυτής. Δεν νοείται Ορθοδοξία θνησιμιαία σαν την πολιτική. Ούτε υπάρχει αγαθή πολιτική. Η πολιτική είναι ασθένεια και εκείνοι που θέλουν να εξουσιάζουν τους άλλους είναι ασθενείς και χρειάζονται θεραπεία.\nΊσως θα μπορούσε η Εκκλησία να κηρύξει τον εαυτό της και τον λαό του Θεού υπό διωγμόν και με τα κυρύγματά της να αποκαλύψει την αρρώστια αυτών των ανθρώπων που ασκούν την εξουσία καταχρηστικώς.\nΟ Κύριος είπε στον Πιλάτο, ότι η εξουσία είναι δοσμένη άνωθεν, που σημαίνει ότι ασκείται σύμφωνα με το θέλημα του Θεού. Tο μήνυμα αυτό η Εκκλησία μπορεί να μεταδώσει στον ελληνικό λαό, ως πνευματικό όπλο.\n"Η νύξ προέκοψεν, η δε ημέρα ήγγικεν. Αποθώμεθα ουν τα έργα του σκότους και ενδυσώμετα τα όπλα του φωτός". Ένα τέτοιο όπλο είναι η αποκάλυψη της πονηρίας της πολιτικής, όταν γίνεται επικίνδυνη για την φυσική και πνευματική επιβίωση του ευλογημένου από τον Κύριο ελληνικού λαού!\nΟι επίσκοποι δεν βλέπουν αυτά που βλέπει ο απλός λαός και δεν νιώθουν την αγωνία που νιώθει ο λαός του Θεού; Γιατί δεν αγωνίζονται για να μεταδώσουν στο λαό την αλήθεια που ελευθερώνει; Νοείται κλήρος που περνάει καλύτερα απ΄ το λαό του Θεού; Τί θα πει στο λαό; Ότι αυτό είναι το θέλημα του Θεού γι΄ αυτούς;\nΑν αγωνιά ο Κλήρος, έχει τα όπλα να θεραπεύσει την αγωνία τη δική του και τη δική μας; Πότε θα το κάνει; Ήδη πεθαίνουν άνθρωποι αβοήθητοι πνευματικά. Διότι πριν τον φυσικό λιμό υπάρχει ο πνευματικός λιμός. Η παροιμία λέει, αυτό που κάνουν στον φτωχό λαό σήμερα θα κάνουν σε σας αύριο.\nΥπό το πρόσχημα της οικονομικής φρίκης ο ελληνικός λαός υφίσταται τη μεγαλύτερη πνευματική επίθεση που δέχθηκε ίσως ποτέ στην ιστορία του! Ποτέ ο Εχθρός δεν διέθετε τα μέσα με τα οποία τώρα πολεμάει πνευματικά τον κόσμο.\nΟι άνθρωποι δεν έχουν έλεος. Ό άνθρωπος που δεν έχει οίκτο δεν είναι άνθρωπος.\nΕίναι επικίνδυνα άρρωστοι και πρέπει να τους το πούμε και πρώτη από όλους η Εκκλησία με τους φωτισμένους επισκόπους της!\nΗ πολιτική είναι μέθοδος του κόσμου. Αγαθή πολιτική δεν υπάρχει. Ιδρύθηκε κάποιο χριστιανικό πολιτικό κόμμα! Αυτό σημαίνει ότι ένα πολιτικό κόμμα θέλει να προσδιορίζεται ότι αντιπροσωπεύει μόνο τους ορθοδόξους; Ότι η Ορθοδοξία γίνεται ένα μέρος της πολιτικής με το να αγωνίζεται υπέρ των πιστών και εναντίον των μη πιστών;\nΔεν έχουν ανάγκη θεραπείας οι μη πιστοί; Ο Κύριος είπε ότι ήρθε για να πιστέψουν οι μη πιστοί και για να θεραπευθούν.\nΗ Ορθοδοξία είναι καθολική, με την έννοια ότι συμπεριλαμβάνει όλους, ακόμα και εκείνους που δεν την αναγνωρίζουν, επειδή δεν γνωρίζουν ότι είναι άρρωστοι και ότι η Ορθοδοξία είναι η θεραπεία τους.\nΑναρτήθηκε από ΠΡΟΣΛΑΛΙΑ στις 8:40 μ.μ.\nΙ.Μάζης: Ο Ερντογάν, με τα λάθη που κάνει, είναι πολύτιμος για τον Ελληνισμό


Gadgets Για το Σπίτι : USB θερμαινόμενα γάντια της Infactory\nΑρχική » USB θερμαινόμενα γάντια της Infactory\nUSB θερμαινόμενα γάντια της Infactory\nΚατηγορίες: Διάφορα Gadgets USB Gadgets Για το Σπίτι\nΚωδικός Προϊόντος: PC08059\nΣας αρέσει να σερφάρετε με τις ώρες στο διαδίκτυο? Η δουλειά σας απαιτεί ατελείωτες ώρες μπροστά στον υπολογιστή? ακόμα και αν σας αρέσουν τα on line παιχνίδια γιατί να αφήνετε τα χεράκια σας να παγώνουν..?ιδίως τώρα που το τσουχτερό κρύο έχει φορέσει τα καλά του..!\nΣας προσφέρουμε τα μοναδικά και πρωτότυπα USB θερμαινόμενα γάντια, τα οποία πρόκειται να σας χαρίσουν μαγικές και πάνω από όλα ζεστές στιγμές μπροστά στον αγαπημένο σας υπολογιστή!\nΤο μόνο που έχετε να κάνετε είναι να φορέσετε τα γάντια και να τα συνδέσετε στην usb θύρα του υπολογιστή. Έτσι η ζέστη που μπορεί να σας δίνουν τα γάντια αυξάνεται και τα χέρια σας πλέον δεν κρυώνουν.\nΤα Θερμαινόμενα High-Tech γάντια είναι 100 % ακρυλικά και μπορούμε να τα φοράμε σαν κανονικά γάντια ή με τα δάχτυλα μας ελεύθερα!!\nΔιαθέτουν ενσωματωμένα θερμικά μαξιλαράκια για να κρατούν ζεστά αλλά και αναπαυτικά τα χέρια σας!\nΤροφοδοσία μέσω USB:\nΣυνδέονται σε υπολογιστή, Playstastion και γενικά όπου υπάρχει USB θύρα.\nΤο κάθε γάντι περιέχει και από 1 θερμαντικό σώμα που μπορούμε να αφαιρέσουμε\nΤο μεγεθος είναι One Size και ταιριάζει σε όλα τα χέρια\nΜπορούν να πλυθούν έως 30 βαθμούς\nΗ συσκευασία διαθέτει και το USB καλώδιο\nΕτικέτες: usb, θερμαινόμενα, γάντια, της, infactory, διάφορα, gadgets, σπιτιού διάφορα, σπιτιού διάφορα, σπιτιού


Κατατέθηκε το σχέδιο νόμου για τα συναινετικά διαζύγια - Αναλυτικά οι νέες διατάξεις | Νομικά Νέα | Lawspot\nΕνώπιον συμβολαιογράφου τα συναινετικά διαζύγια - Τροποποιήσεις σε Ποινικό Κώδικα και Κώδικες Ποινικής, Πολιτικής και Διοικητικής Δικονομίας\nΚατατέθηκε στη Βουλή το σχέδιο νόμου του Υπ. Δικαιοσύνης «Μέτρα θεραπείας ατόμων που απαλλάσσονται από την ποινή λόγω ψυχικής ή διανοητικής διαταραχής και άλλες διατάξεις».\nΌπως είχε αναφερθεί από τον Φεβρουάριο, το σχέδιο νόμου περιλαμβάνει μία σειρά τροποποιήσεων στον Ποινικό Κώδικα και τον Κώδικα Πολιτικής Δικονομίας.\nΤο σχέδιο νόμου περιλαμβάνει επίσης τροποποιήσεις στους Κώδικες Πολιτικής και Διοικητικής Δικονομίας, τον Κώδικα Συμβολαιογράφων, τον Κώδικα Οργανισμού Δικαστηρίων και το Ν. 4139/2013 περί εξαρτησιογόνων ουσιών.\nΘα ακολουθήσει άρθρο με συνολική παρουσίαση των τροποποιούμενων διατάξεων.\nΔιαβάστε επίσης: Αντιδράσεις δικηγόρων για τα συναινετικά διαζύγια: Εγείρονται ζητήματα συμβατότητας με Σύνταγμα και νομοθεσία ΕΕ\nΣτο σχέδιο νόμου περιλαμβάνονται επίσης οι πολυσυζητημένες διατάξεις για τα συναινετικά διαζύγια.\nΔιατάξεις που αφορούν το συναινετικό διαζύγιο (άρθρο 22)\nΜε τις προτεινόμενες ρυθμίσεις καθίσταται ευκολότερη και ταχύτερη για τον διάδικο η διαδικασία του συναινετικού διαζυγίου.\n«Ο γάμος μπορεί να λυθεί με διαζύγιο, το οποίο απαγγέλλεται με αμετάκλητη δικαστική απόφαση ή με συμφωνία μεταξύ των συζύγων όπως ορίζεται στο άρθρο 1441».\nΜε την προσθήκη της πρώτης παραγράφου, στο άρθρο 1438 του Αστικού Κώδικα προστίθεται στους τρόπους λύσης του γάμου και η συμφωνία των συζύγων σύμφωνα με το άρθρο 1441 του Αστικού Κώδικα.\n«1. Οι σύζυγοι μπορούν με έγγραφη συμφωνία να λύσουν τον γάμο τους. Η συμφωνία αυτή συνάπτεται μεταξύ των συζύγων με την παρουσία πληρεξούσιου δικηγόρου για καθέναν από αυτούς και υπογράφεται από τους ίδιους και από τους πληρεξούσιους δικηγόρους τους ή μόνον από τους τελευταίους, εφόσον είναι εφοδιασμένοι με ειδικό πληρεξούσιο. Η πληρεξουσιότητα πρέπει να έχει δοθεί μέσα στον τελευταίο μήνα πριν από την υπογραφή της συμφωνίας.\n2. Αν υπάρχουν ανήλικα τέκνα, για να λυθεί ο γάμος πρέπει να ρυθμίζεται η επιμέλειά τους, η επικοινωνία με αυτά και η διατροφή τους, με την ίδια ή με άλλη έγγραφη συμφωνία μεταξύ των συζύγων, που υπογράφεται όπως ορίζεται στην παρ. 1 και ισχύει για δύο (2) έτη τουλάχιστον.\nΔιαβάστε επίσης: Αλλαγές στο πλαίσιο για την υιοθεσία και την αναδοχή (Σχέδιο Νόμου)\nβ) Η κατάρτιση της συμβολαιογραφικής πράξης της παρ. 4 του παρόντος άρθρου απέχει τουλάχιστον δέκα (10) ημέρες από την έγγραφη συμφωνία των συζύγων, η ημερομηνία της οποίας αποδεικνύεται με βεβαίωση του γνησίου της υπογραφής των συζύγων από τη Γραμματεία του Ειρηνοδικείου της έδρας του συμβολαιογράφου που θα καταρτίσει τη συμβολαιογραφική πράξη.\n4. Ο συμβολαιογράφος συντάσσει πράξη με την οποία βεβαιώνει τη λύση τον μάμου, επικυρώνει τις συμφωνίες των συζύγων και τις ενσωματώνει σε αυτή. Τη συμβολαιογραφική πράξη υπογράφουν οι σύζυγοι και οι πληρεξούσιοι δικηγόροι τους ή μόνον οι τελευταίοι, εφόσον είναι εφοδιασμένοι με ειδικό πληρεξούσιο. Η πληρεξουσιότητα πρέπει να έχει δοθεί μέσα στον τελευταίο μήνα πριν από την υπογραφή της πράξης. Όταν η βεβαίωση αφορά στην επιμέλεια, επικοινωνία και διατροφή των ανήλικων τέκνων, η πράξη αποτελεί εκτελεστό τίτλο, εφόσον έχουν συμπεριληφθεί στη συμφωνία οι ρυθμίσεις των άρθρων 950 και 951 τον Κώδικα Πολιτικής Δικονομίας. Μετά τη λήξη ισχύος της επικυρωμένης συμφωνίας, μπορεί να ρυθμίζεται η επιμέλεια, η επικοινωνία και η διατροφή των τέκνων για περαιτέρω χρονικό διάστημα με νέα συμφωνία και με την ίδια διαδικασία.\n5. Η λύση του γάμου επέρχεται με την κατάθεση αντιγράφου της συμβολαιογραφικής πράξης στο ληξιαρχεία όπου έχει καταχωρισθεί η σύσταση του γάμου.»\nΜε τις προτεινόμενες ρυθμίσεις της δεύτερης παραγράφου, το άρθρο 1441 του Αστικού Κώδικα αντικαθίσταται και πλέον οι σύζυγοι μπορούν να λύσουν τον γάμο τούς και με έγγραφη συμφωνία. Η συμφωνία υπογράφεται από τα συμβαλλόμενα μέρη και από τους πληρεξουσίους δικηγόρους τους ή μόνον από τους τελευταίους, εφόσον είναι εφοδιασμένοι με ειδικό πληρεξούσιο. Αν υπάρχουν ανήλικα τέκνα, για να λυθεί ο γάμος απαιτείται η ρύθμιση της επιμέλειας των τέκνων, της επικοινωνίας με αυτά, καθώς και της διατροφή τους, με την ίδια ως άνω ή με άλλη έγγραφη συμφωνία των συζύγων που υπογράφεται κατά τα ανωτέρω και ισχύει για δύο έτη τουλάχιστον.\nΗ έγγραφη συμφωνία για τη λύση του γάμου, καθώς και το έγγραφο συμφωνητικό που αφορά στην επιμέλεια, στην επικοινωνία και στη διατροφή των ανήλικων τέκνων, υποβάλλονται από τους πληρεξούσιους δικηγόρους μαζί με τα ειδικά πληρεξούσια σε συμβολαιογράφο.\nΟ συμβολαιογράφος αμέσως μετά την κατάθεση των εγγράφων βεβαιώνει τη λύση του γάμου και επικυρώνει τις συμφωνίες, εφόσον συντρέχουν οι νόμιμες προϋποθέσεις. Η σύνταξη της συμβολαιογραφικής πράξης απέχει τουλάχιστον δέκα ημέρες από την αρχική συμφωνία των συζύγων, γεγονός που αποδεικνύεται από τη βεβαίωση του γνησίου της υπογραφής των συμβαλλομένων. Όταν η βεβαίωση αφορά στην επιμέλεια, επικοινωνία και διατροφή των ανήλικων τέκνων αποτελεί εκτελεστό τίτλο, εφόσον έχουν συμπεριληφθεί στη συμφωνία οι ρυθμίσεις των άρθρων 950 και 951 του Κώδικα Πολιτικής Δικονομίας. Μετά τη λήξη ισχύος της κατά τα ανωτέρω επικυρωμένης συμφωνίας, με ίδια συμφωνία και με την ίδια διαδικασία μπορεί να ρυθμίζεται η επιμέλεια των τέκνων, η επικοινωνία με αυτά καθώς και η διατροφή τους για περαιτέρω χρονικό διάστημα. Η λύση του γάμου ισχύει από την κατάθεση αντιγράφου του συμβολαιογραφικού εγγράφου που περιέχει τη συμφωνία, στο ληξιαρχείο όπου έχει καταχωρισθεί και η σύστασή του. Ο ληξίαρχος είναι υποχρεωμένος να προβεί στην καταχώριση της λύσης.\n3. Η ρύθμιση της παρ. 5 δεν καταλαμβάνει τις ήδη κατατεθειμένες αιτήσεις στα δικαστήρια, οι οποίες εκδικάζονται κατά τη διαδικασία που ίσχυε κατά του χρόνο της κατάθεσής τους.\nΜε την παράγραφο αυτή λαμβάνεται μέριμνα για τις ήδη κατατεθειμένες αιτήσεις συναινετικού διαζυγίου, από τις οποίες μπορεί σε κάθε περίπτωση να παραιτηθεί ο ενδιαφερόμενος, ώστε να επιλέξει στη συνέχεια τη νέα διαδικασία\n4. Σε περίπτωση θρησκευτικού γάμου, παραγγέλλεται η λύση αυτού από τον αρμόδιο Εισαγγελέα Πρωτοδικών, ύστερα από αίτηση του έχοντας έννομο συμφέρον η οποία συνοδεύεται από αντίγραφο της συμβολαιογραφικής πράξης. Η αίτηση με την παραγγελία συνυποβάλλονται στην Ιερά Μητρόπολη στην οποία ανήκει ο ιερός ναός όπου τελέστηκε ο γάμος. Η πνευματική λύση του γάμου είναι υποχρεωτική.\nΤέλος, προβλέπεται ότι, και στην περίπτωση του συναινετικού διαζυγίου με συμβολαιογραφική πράξη, ακολουθείται ο τρόπος λύσης του θρησκευτικού γάμου που περιγράφεται στον Καταστατικό Χάρτη της Εκκλησίας της Ελλάδος.\nΔείτε το σχέδιο νόμου εδώ και την αιτιολογική του έκθεση εδώ.


«Η Μέγκαν Φοξ είναι έγκυος»! | Onsports.gr\nhome ΕιδήσειςGossip«Η Μέγκαν Φοξ είναι έγκυος»! Κοινοποιήστε\n«Η Μέγκαν Φοξ είναι έγκυος»! Συντάκτης: Κατερίνα Ιωακείμ\nΔημοσίευση: Τετάρτη, 28 Μαρτίου 2012 15.12\nΤο πρώτο της παιδάκι περιμένει σύμφωνα με το περιοδικό Star η σέξι ηθοποιός η οποία «μόλις έμαθε το μεγάλο νέο και είναι ευτυχισμένη, όπως και ο σύζυγός της Μπράιαν Όστιν»…\t«Η Μέγκαν Φοξ υπήρξε μια θαυμάσια μητέρα για το παιδί του Μπράιαν από τον προηγούμενο γάμο του με την ηθοποιό Βανέσα Μάρσιλ και είναι σίγουρος πως είναι υπέροχη με το μωρό», δηλώνει φίλος του ζευγαριού στο περιοδικό! Η 25χρονη πρωταγωνίστρια των Transformers παντρεύτηκε τον Όστιν το 2010 ενώ εκείνος είχε χωρίσει πριν από 6 χρόνια από την επίσης διάσημη σύζυγό του (με την οποία είχαν γνωριστεί στη σειρά Χτυποκάρδια στο Μπέβερλι Χιλς). Ο γιος του, Κάσιους, είναι σήμερα 10 ετών και η πρώην σύζυγός του είναι πλέον παντρεμμένη με τον ηθοποιό του CSI, Κάρμινε Τζιοβινάτσο (υποδύεται τον ντετέκτιβ Ντάνι Μέσερ)...\n«Η Μέγκαν ενδιαφερόταν μόνο για την καριέρα της αλλά τώρα φαίνεται πως έχει ωριμάσει πολύ. Βάζει την οικογένεια σε προτεραιότητα και είναι ευτυχισμένη. Δεν μιλάει ακόμα για την εγκυμοσύνη της γιατί είναι πολύ νωρίς. Μοιράζονται τη χαρά τους με τα κοντινά τους πρόσωπα», αποκαλύπτει η ίδια πηγή…\tΚατηγορία: Gossip


LOOSEYoga Studio (Κρόλεϊ, Αγγλία) - Κριτικές - TripAdvisor\nLOOSEYoga Studio: Εστιατόρια στην περιοχή\nΔραστηριότητες κοντά σε: LOOSEYoga Studio\nLOOSEYoga Studio, Κρόλεϊ - Κριτικές\nΝο 2 από 6 Ευεξία και σπα - Κρόλεϊ\n41 Gatwick Road, Κρόλεϊ RH10 9RD, Αγγλία\nΕξαιρετικό τάξεις, εποπτών που εκκρεμούν από το μοναδικό Looseyoga Στούντιο\nΈνα υπέροχο μέρος - επικροτείται από τη στιγμή που θα μπείτε στο studio είναι μοντέρνο, φωτεινό και φιλόξενο. Υπάρχει κάτι για όλους εδώ - όλοι οι τύποι γιόγκα στην αφύπνιση, την αποκατάσταση και την ενίσχυση. Όλες οι επόπτες είναι απόλυτη εμπειρογνωμόνων στον τομέα τους, γνωρίζουν...τα κινήματα, είναι εξαιρετικά προσιτό και πρόθυμοι να βοηθήσουν, συν το ότι μπορεί να σας πω γιατί κάνετε μια κίνηση και τα οφέλη. Υπάρχουν πάντοτε διακυμάνσεις σε κυκλοφορία, ώστε να μπορείτε να παίρνετε αυτό που χρειαζόμαστε από την κατηγορία. Τα εργαστήρια είναι φανταστική και εγώ - πολύ φιλόξενο και ασφαλές περιβάλλον για να εξερευνήσετε έννοιες περαιτέρω. Αυτό το στούντιο έχει πολλά να προσφέρει, είναι μια τέτοια θετική ατμόσφαιρα με μεγάλη τάξεις. Είναι μια πραγματική αίσθηση καλό μέρος με καταρτισμένο, ενθάρρυνση και εμπνευσμένο εποπτών που ειλικρινά φροντίδας σάς δίνουν μεγάλη κατηγορία και την εμπειρία της γιόγκα.Περισσότερα\nI έχουν παρευρεθεί σε τάξεις στο στούντιο, δεδομένου ότι ξεκίνησε και μπορώ να πω ειλικρινά ότι είναι το καλύτερο μέρος για γιόγκα στην περιοχή - η φιλικότητα και την επάρκεια των εκπαιδευτών είναι ασυναγώνιστη. Το άλλο και yoginis yogis είναι φιλικοί και δεν υπάρχει ποτέ...τον ανταγωνισμό ή την αντιπαλότητα. Είναι ένα πολύ χαλαρό κοινότητα ανθρώπων. Ο χώρος στάθμευσης είναι μερικές φορές ένας εφιάλτης (συνήθως μόνο κατά τη διάρκεια της ημέρας), αλλά υπάρχει πάντα ένα χώρο κάπου - Δεν έχω ποτέ δεν μπόρεσε να park.Περισσότερα\nI έχουν παρευρεθεί σε μαθήματα γιόγκα στο Looseyoga για τα τελευταία 2 χρόνια και έχουν βρεθεί να είναι το πιο χαλαρωτικό περιβάλλον που έχω δει για άσκηση και χαλάρωση όσο το διδακτικό προσωπικό έμπειρο και κατανόηση και μια ευρεία verity γιόγκα είναι διαθέσιμα για όλα...τα επίπεδα , θα το συνιστούσα ανεπιφύλακτα σε όσους ενδιαφέρονται για γιόγκαΠερισσότερα\nΣτούντιο LooseYoga - μαθήματα γιόγκα - όχι μόνο άσκησης περισσότερο έναν τρόπο ζωής\nΈχω ήδη λάβει μαθήματα γιόγκα με Lucy για περίπου 7 ετών και σε αυτό το στούντιο, δεδομένου ότι ανοίγει. Ποτέ μην αφήνετε μία κατηγορία αίσθηση τόσο πολύ καλύτερα από ό,τι όταν μπήκα. Όλες οι εκπαιδευτικοί φροντίδα, την κατανόηση, εμπνέοντας και να σας καθοδηγήσουν σε συνάρτηση...με την ικανότητά σας. Χάρη στο Lucy και την εξαίρετη ομάδα γιόγκα έχει γίνει τρόπος ζωής για μένα. Γιόγκα είναι διαθέσιμη σε όλους, ανεξάρτητα από την ηλικία σας, εμπειρία, την ικανότητα ή τύπο αμαξώματος! Υπάρχουν πολλές και διάφορες κατηγορίες να επιλέξουν μια σειρά φορές και τα δύο στούντιο είναι ευχάριστο και ευάερα με πληθώρα σκηνικά που θα σας βοηθήσουν να αξιοποιήσετε στο έπακρο την πρακτική. Είναι εύκολο να υπογράψουν σε κλάδους και υπάρχουν πάντα να εργαστήρια προσφέρθηκε να βοηθήσει να πάρετε την πρακτική προς τα εμπρός. Έχω κάνει τόσα πολλά υπέροχα φίλους εδώ, τόσο τους δασκάλους και τους μαθητές, πως όταν θα έρθει στην πρακτική που θεωρεί ότι μια τέτοια χαρούμενο και άνετο μέρος. Δεν μπορώ να συστήσω αυτό το στούντιο πιο έντονα - είναι εξαιρετική.Περισσότερα\nΑνυπέρβλητη γιόγκα εμπειρία\nΥπήρξα βουλευτής χαλαρές στούντιο γιόγκα στο Crawley για μόλις άνω του 1 έτους και τώρα να πω ειλικρινά είναι η καλύτερη απόφαση που έκανα. Το στούντιο είναι καθαρό, καλά εξοπλισμένο και οι εκπαιδευτικοί όλοι φανταστικοί. Η ποικιλία των γιόγκα είναι εξαιρετική, συμπεριλαμβανομένων vinyasa, Hatha, κ.λπ....Πιν Γιν τους χρόνους ταιριάζουν στους περισσότερους ανθρώπους, ωραρίων. Η κράτηση είναι εύκολη αφού πραγματοποιήσετε τη λήψη του app. Αυτό το μικρό στούντιο γιόγκα στο Crawley έχει γίνει μια τέτοια διαφορά για μένα. Γιόγκα είναι πολλά περισσότερα από μια άσκηση κατηγορία και αν δεν έχετε δει την κυκλοφορία και την ισορροπία του σώματος και του νου πριν, ο χαλαρός στούντιο γιόγκα είναι ένα υπέροχο μέρος για να μάθετε, όποια και αν είναι η δυνατότητά σας. Οι εκπαιδευτικοί σάς καθοδηγούν και ενδιαφέρονται πραγματικά για την εμπειρία σας εδώ. Θα ήθελα απλώς να σας αρέσει! ! 💕Περισσότερα\nΦιλικό και ήρεμο περιβάλλον\nΠολύ εξυπηρετικό και φιλικό εκπαιδευτικών, όλες οι κατηγορίες είναι εξαιρετική, και στο τέλος κάθε κατηγορίας θα νιώσετε απενεργοποιείται, ικανοποιημένοι και μάθαμε κάτι νέο.\nΈχω πάει στην LooseYoga studio για μερικά χρόνια. Τα στούντιο προσφέρουν πολλά διαφορετικά μαθήματα γιόγκα που φροντίζουν για όλα τα ικανότητες. Οι εκπαιδευτικοί είναι εξαιρετικό. Είναι ενθαρρυντικό, φροντίδα και έμπειρο. Το στούντιο είναι ένα πραγματικό καταφύγιο και έχει μια υπέροχη ατμόσφαιρα. Υπάρχουν areo πληθώρα σκηνικά...που μπορείτε να χρησιμοποιήσετε για να εμπλουτίσετε την πρακτική. Δεν είναι μόνο ότι προσφέρουν μεγάλες κατηγορίες, αλλά υπάρχουν επίσης φανταστικό εργαστήρια και καταφύγια, το οποίο έχω παρακολουθήσει. Είναι ένα εξαιρετικό μέρος για να ξεκινήσει τη διαδρομή γιόγκα, αλλά επίσης για πιο έμπειροι yogis, τόσο ως παροτρύνονται να λάβουν τα πράγματα με τον δικό σας ρυθμό και να μην πιέζεται ή έσπευσαν να κάνουν ή προσπαθεί κάτι που σε κάνει να νιώθεις άβολα. Δεν μπορώ να συστήσω αυτό το στούντιο αρκετά!Περισσότερα\nΜια ορθή στούντιο γιόγκα\nΈχουν παρευρεθεί LOOSEYoga studio για σχεδόν 2 χρόνια. Το υπέροχο περιβάλλον και μεγάλη εκπαιδευτικών. Συνιστούμε ανεπιφύλαχτα για αρχάριους και έμπειροι επαγγελματίες. Κ. Arlene\nΈχω ήδη πρόκειται να Looseyoga Studio για σχεδόν δυο χρόνια. Ξεκίνησα γιόγκα, όπως έχω μια κακή πλάτη και χρειάζεται κάτι για να με βοηθήσουν. Υπάρχει μεγάλη ποικιλία από κατηγορίες για να διαλέξετε. Θα ήθελα ιδιαίτερα να απολαύσουν το Hatha και αποκαταστατικής τάξεις. Οι εκπαιδευτικοί είναι...φιλόξενα και έχουν υπομονή και κατανόηση. Συνιστώ ανεπιφύλακτα τη Λούσι (ιδιοκτήτης) και την εξαίρετη στούντιο γιόγκα.Περισσότερα\nΤο αγαπημένο μου μέρος για να μείνεις\nΕκτός από το κρεβάτι μου, αυτό είναι το αγαπημένο μου μέρος. Ξεκίνησα γιόγκα πριν από 12 περίπου μήνες, για να σας βοηθήσει να στηρίξουμε ορισμένες σημαντικές αλλαγές στη ζωή μου. Αυτό το στούντιο γιόγκα είναι όμορφα σχεδιασμένα, είναι ζεστή, φιλική και χαλαρωτική. Όλοι οι εκπαιδευτικοί...έχουν εξαιρετικό, υποστηρικτική και ενθάρρυνση. Προσπάθησα πολλές διαφορετικές τοποθεσίες για μαθήματα γιόγκα, αλλά είναι LOOSEYoga απόλυτη μου αγαπημένο. Έμαθα πάρα πολλά σε τόσο σύντομο χρονικό διάστημα, το σημαντικότερο που έχω μάθει πώς να χαλαρώσουν και να είναι ισχυρή ταυτόχρονα 🙏Περισσότερα\nΔείτε και τα 29 κοντινά ξενοδοχείαΔείτε και τα 286 κοντινά εστιατόριαΔείτε και τα 52 κοντινά αξιοθέατα\nΛάβετε γρήγορα απαντήσεις από το προσωπικό του LOOSEYoga Studio και από προηγούμενους επισκέπτες.


Σίτιση με μπιμπερό! - FamilyLife.gr\nΑρχική\tΜωρό 0-2Διατροφή\tΣίτιση με μπιμπερό!\nαπό kmir 30/03/2015\nΟι παρακάτω πληροφορίες προέρχονται από υποδείξεις της Αμερικάνικης Παιδιατρικής Ακαδημίας και του Παγκόσμιου Οργανισμού Υγείας.\nΚατά την περίοδο των 0-6 μηνών, το μωρό τρέφεται αποκλειστικά με γάλα. Αυτή αποτελεί τη μοναδική περίοδο στη ζωή του ανθρώπου, που η διατροφή του είναι τόσο μονότονη.\nΤο γάλα, είτε αυτό προέρχεται από μητρικό θηλασμό, είτε πρόκειται για τροποποιημένο γάλα αγελάδας, αποτελεί τη μόνη και αποκλειστική τροφή του.\nΤυπική μέθοδο διατροφής του μωρού για την ηλικία αυτή, αποτελεί η φυσική τροφή του, δηλαδή ο μητρικός θηλασμός, εφόσον η μητέρα είναι υγιής.\nΤο μητρικό γάλα είναι το καταλληλότερο από πλευράς σύνθεσης για το μωρό του ανθρώπου, ακριβώς όπως το γάλα όλων των άλλων θηλαστικών για τα δικά τους μωρά. Στην περίπτωση που ο μητρικός θηλασμός δεν εξελίσσεται ομαλά και τα μειονεκτήματα υπερτερούν των πλεονεκτημάτων, όπως δηλαδή όταν η μητέρα παίρνει φάρμακα- λίγα είναι τα φάρμακα που απαγορεύουν το μητρικό θηλασμό-, είτε πάσχει από κάποιο χρόνιο νόσημα, χρειάζεται να αναζητηθεί ένα υποκατάστατο του μητρικού γάλακτος, προσαρμοσμένο κατά το δυνατό στις ανάγκες του βρέφους.\nΤο γάλα της αγελάδας αποτελεί τη μοναδική ιδανική βάση για τη βιομηχανική παραγωγή ενός καλού υποκατάστατου, προσεγγίζοντας περισσότερο το μητρικό γάλα.\nΔεν περιέχει ωστόσο, ζωντανά στοιχεία, όπως αντισώματα, και δεν απορροφώνται το ίδιο ιδανικά, πολλά άλλα πολύτιμα συστατικά που εμπεριέχονται στο μητρικό γάλα. Στην ηλικία 0-6 μηνών, χορηγείται το γάλα πρώτης βρεφικής ηλικίας, δηλαδή το νούμερο 1. ΄\nΌσον αφορά στην προετοιμασία του γάλακτος, ισχύουν τα παρακάτω:\nΤο γάλα δεν θα πρέπει να παρασκευάζεται πιο αραιό, γιατί το μωρό δεν θα τρέφεται και δε θα αναπτύσσεται επαρκώς.\nΤο γάλα δε θα πρέπει να παρασκευάζεται πιο πυκνό, γιατί μπορεί να προκαλέσει αφυδάτωση.\nΤα μπιμπερό και τα εξαρτήματά τους (το ίδιο και οι πιπίλες), πρέπει να αποστειρώνονται με βρασμό ή στον αποστειρωτή.\nΗ αποστείρωση με βρασμό, γίνεται με εμβάπτιση σε νερό που βράζει, των εξαρτημάτων για 8-10 λεπτά, μέσα στην κατσαρόλα μπορείτε να προσθέσετε λίγο λεμόνι (διαλύει τα άλατα). Εάν σκεπάσετε με καπάκι, το νερό αρκεί να φτάνει στη μέση των μπουκαλιών (το υπόλοιπο τμήμα αποστειρώνεται από τους υδρατμούς).\nΤα μπιμπερό αποστειρώνονται ως την ηλικία των 4-6 μηνών. Μετά την ηλικία αυτή, πλένονται με απορρυπαντικό πιάτων. Το ξέπλυμα των μπιμπερό και των εξαρτημάτων τους μόνο με καυτό νερό, δε θα τα καθαρίσει- χρειάζεται οπωσδήποτε και απορρυπαντικό.\nΤο νερό που χρησιμοποιείται για την παρασκευή του γάλακτος, πρέπει να είναι βρασμένο για περίπου 8-10 λεπτά.\nΠριν προστεθεί η σκόνη του γάλακτος, πρέπει να μειωθεί η θερμοκρασία του νερού (35-40 C), ώστε να μην καταστραφούν οι πρωτεΐνες από το καυτό νερό.\nΓάλα σε σκόνη διαλυμένο στο νερό, μπορεί να διατηρηθεί σε θερμοκρασία δωματίου επί 1-1,5 ώρα (καλοκαίρι, χειμώνας αντίστοιχα).\nΗ πιο ιδανική τακτική είναι σε αποστειρωμένο μπιμπερό, να γεμίζεται αποστειρωμένο νερό (σε ποσότητα που συνήθως πίνει το βρέφος) και αυτά να διατηρούνται στο ψυγείο (συντήρηση 4- 6˚C), ως την ώρα των γευμάτων, οπότε πρέπει να θερμαίνεται το μπουκάλι ως έχει σε μπεν – μαρί με χλιαρό νερό και έπειτα να διαλύεται μέσα η σκόνη γάλακτος.\nΑπαγορεύεται το ζέσταμα των μπιμπερό μέσα στο φούρνο μικροκυμάτων, γιατί δυνατόν να προκληθούν εγκαύματα στην στοματική κοιλότητα του βρέφους.\nΥπάρχουν ηλεκτρικές συσκευές οι οποίες θερμαίνουν τα κρύα μπιμπερό απευθείας.\nΝα αποφεύγεται η χρήση θερμός για τη φύλαξη του καυτού νερού. Το θερμός αποτελεί σκεύος που δε βράζεται, ούτε αποστειρώνεται με άλλο τρόπο.\nΕπιπλέον, δεν αποσυναρμολογείται τελείως και επομένως μπορεί να κατακρατηθούν υπολείμματα από το προηγούμενο νερό. Ακόμα, το αποστειρωμένο νερό που φυλάσσεται σε αυτό, δεν παραμένει το ίδιο καυτό. Στη χλιαρή θερμοκρασία που διατηρείται μέσα στο θερμός, εύκολα αναπτύσσονται μικροοργανισμοί και παύει πια να είναι αποστειρωμένο.\nΝα μην σιτίζονται τα βρέφη ξαπλωμένα. Υπάρχουν οι κίνδυνοι της πνιγμονής και της ωτίτιδας. Η δεύτερη προκαλείται από εισροή γάλακτος στην ευσταχιανή σάλπιγγα και από εκεί στο μέσο αυτί.\nΧρειάζεται προσοχή στο μέγεθος της οπής της θηλής. Εάν η οπή είναι μεγάλη, το παιδί “πνίγεται” κατά τη διάρκεια της σίτισης. Εάν η οπή είναι μικρή, κουράζεται, σταματάει, κλαίει, δεν χορταίνει, δεν παίρνει βάρος.\nΟι ανατομικές θηλές έχουν την οπή από τη μία πλευρά. Όταν προσφέρεται το μπιμπερό στο μωρό, η οπή πρέπει να τοποθετείται προς τα κάτω, μέχρι την ηλικία των 2 μηνών, γιατί με αυτόν τον τρόπο ρυθμίζει τη ροή του γάλακτος μόνο του, με τη γλώσσα του. Μετά την ηλικία αυτή, η οπή πρέπει να στρέφεται προς τα πάνω.\nΕάν το βρέφος στραγγίζει όλο το μπιμπερό, σημαίνει ότι πεινάει και άλλο. Αυξήστε κατά 30 ml το γάλα ή και περισσότερο αν χρειαστεί, ώστε πάντα να περισσεύει λίγο (10-20 ml).\nΌταν τελειώσει το γεύμα, το βρέφος πρέπει να κρατηθεί όρθιο στον ώμο ή καθιστό στην αγκαλιά, ώσπου να αποβάλει τον αέρα που πέρασε στο στομάχι του κατά τη διάρκεια της σίτισης ή για 15 λεπτά.\nΤις πρώτες 30-40 ημέρες, το νεογνό θα πρέπει να αφυπνίζεται, εφόσον δεν ξυπνάει μόνο του για να φάει μετά τις 3 ώρες, ακόμη και τη νύχτα. Μετά την ηλικία αυτή, δεν παρεμβαίνουμε στο νυχτερινό ύπνο και του επιτρέπουμε να ξυπνήσει μόνο του για να φάει.\nΝερό ή άλλα αφεψήματα δεν χρειάζονται, μέχρι να αρχίσουν να προστίθενται στο διαιτολόγιό του στερεές τροφές. Το βρέφος λαμβάνει το νερό που του χρειάζεται με τον θηλασμό, ή το ξένο\nΈνα tweet έσωσε αυτά τα εγκαταλελειμμένα παιδιά της Ινδίας!


Στη Βρετανία το παλιότερο χειρόγραφο του Κορανίου – Newsbeast\nΕίναι ηλικίας τουλάχιστον 1.370 ετών\nΤο Πανεπιστήμιο του Μπέρμιγχαμ ανακοίνωσε σήμερα ότι τμήματα ενός χειρόγραφου Κορανίου, που βρέθηκαν στη βιβλιοθήκη του, προέρχονται από ένα από τα παλαιότερα αντίτυπα του ιερού βιβλίου των μουσουλμάνων και μπορεί να γράφτηκε από κάποιον που γνώριζε προσωπικά τον Προφήτη Μωάμεθ.\nΗ ραδιοχρονολόγηση έδειξε ότι οι σελίδες από περγαμηνή που φυλάσσονταν στο Πανεπιστήμιο στην κεντρική Ευρώπη, είναι ηλικίας τουλάχιστον 1.370 ετών. Αυτό σημαίνει ότι είναι ένα από τα παλαιότερα χειρόγραφα του Κορανίου στον κόσμο.\n«Μπορεί κάλλιστα να ανάγονται σε μια εποχή λίγα χρόνια μετά την ίδρυση του Ισλάμ», είπε ο Ντέιβιντ Τόμας, καθηγητής Χριστιανισμού και Ισλάμ στο πανεπιστήμιο.\nΟι ερευνητές διευκρίνισαν ότι το χειρόγραφο αποτελείται από δύο φύλλα περγαμηνής και περιέχει τμήματα των κεφαλαίων (Σούρες) 18-20 του Κορανίου. Είναι γραμμένο με μελάνι σε μια πρώιμη γραφή της αραβικής, την αποκαλούμενη χιτζάζι. Κατά λάθος, φυλασσόταν για χρόνια μαζί με τις σελίδες ενός παρόμοιου χειρόγραφου Κορανίου από τα τέλη του 7ου αιώνα.\nΑπό τη ραδιοχρονολόγηση με άνθρακα, που λέγεται ότι έχει ακρίβεια 95,4%, διαπιστώθηκε ότι η περγαμηνή χρονολογείται μεταξύ 568-645. Ο Μωάμεθ πιστεύεται ότι έζησε από το 570 μέχρι το 632. Σύμφωνα με τον Τόμας, τα τεστ που έγιναν στην περγαμηνή δείχνουν ότι το ζώο, από το οποίο προήλθε το δέρμα αυτό, ζούσε την ίδια περίοδο με τον Μωάμεθ ή λίγο μετά.\n«Ο άνθρωπος που το έγραψε μπορεί κάλλιστα να γνώριζε τον προφήτη Μωάμεθ. Πιθανότατα θα τον είχε δει, ίσως τον άκουσε να κηρύττει. Ίσως να τον γνώριζε προσωπικά», είπε ο Ντέιβιντ Τόμας μιλώντας στην τηλεόραση του BBC.\nΤο χειρόγραφο αποτελεί τμήμα μιας συλλογής του πανεπιστημίου που αποτελείται από 3.000 έγγραφα από τη Μέση Ανατολή. Τα αγόρασε τη δεκαετία του 1920 ο Αλφόνς Μινγκάνα, ένας Χαλδαίος ιερέας γεννημένος κοντά στη Μοσούλη του Ιράκ. Τα ταξίδια του για τον εντοπισμό και την αγορά των χειρογράφων χρηματοδοτήθηκαν από τον φιλάνθρωπο Έντουαρντ Κάντμπερι ο οποίος ήθελε να αυξήσει το κύρος του Μπέρμιγχαμ και να το καταστήσει διεθνές κέντρο θεολογικών σπουδών.\nΤο πανεπιστήμιο θα εκθέσει το χειρόγραφο τον Οκτώβριο και ο Μουχάμαντ Αφζά, ο πρόεδρος του Κεντρικού Τεμένους του Μπέρμιγχαμ, είπε ότι αναμένεται να προσελκύσει ανθρώπους απ' όλη τη Βρετανία. «Όταν είδα αυτές της σελίδες συγκινήθηκα πολύ. Τα μάτια μου γέμισαν με δάκρυα χαράς και συγκίνησης», είπε.\nΣΧΕΤΙΚΑ TAGSΚορανι Πανεπιστημιο Μπερμιγχαμ\nΤο κάψιμο του Κορανιού προκάλεσε «σύννεφα» στις σχέσεις Πακιστάν-Νορβηγίας\n• Το κάψιμο του Κορανιού προκάλεσε «σύννεφα» στις σχέσεις Πακιστάν-Νορβηγίας


Ελλάδα: Το ζώο στη ζωή μας δεν είναι υποκατάστατο.\nΤο ζώο στη ζωή μας δεν είναι υποκατάστατο. ...Το ζώο στη ζωή μας δεν είναι υποκατάστατο. Η σχέση μαζί του είναι μια πρότυπη, αυθεντική, πρωταρχική σχέση, υπαγορευμένη από ίδια την φύση.\n...Το ζώο στη ζωή μας δεν είναι υποκατάστατο. Η σχέση μαζί του είναι μια πρότυπη, αυθεντική, πρωταρχική σχέση, υπαγορευμένη από την ίδια την φύση. Θα προχωρήσω όμως πάρα πέρα. Όχι μόνο το ζώο δεν είναι υποκατάστατο - αλλά για τον άνθρωπο είναι αναντικατάστατο. Η σύνδεση με αυτό προσφέρει κάτι που δεν μπορεί να το αντλήσουμε από αλλού. Ούτε από την σχέση με άλλον άνθρωπο. Για τον Μίλαν Κούντερα, στον οποίο χρωστάμε μια από τις βαθύτερες αναλύσεις της ζωοφιλίας (στο μυθιστόρημά του "Η Αβάσταχτη Ελαφρότητα του Είναι") η αγάπη ανάμεσα στο ζώο και τον άνθρωπο είναι ανώτερη από την αγάπη μεταξύ των ανθρώπων. "... η αγάπη του άντρα και της γυναίκας", γράφει "είναι εξαρχής ενός είδους κατώτερου απ' αυτό που μπορεί να είναι () η αγάπη ανάμεσα στον άνθρωπο και στον σκύλο, αυτή η παραδοξότητα της ιστορίας που ίσως ο Πλάστης να μην την είχε προβλέψει." Και ο Κούντερα αναλύει τα χαρακτηριστικά αυτής της αγάπης. Άδολη, εκούσια, καθαρή, ελεύθερη. Ειδυλλιακή. Η λέξη ειδύλλιο αναφέρεται στον Παράδεισο.\nΔιαβάστε επίσης : Αγάπη, Κατοικίδια, Οικογένεια, Φύση, Ψυχολογία\nΕτικέτες Αγάπη, Κατοικίδια, Οικογένεια, Φύση, Ψυχολογία


Κορονοϊός: Σε καραντίνα από σήμερα δύο Κέντρα Yγείας της Λέσβου! Γιατί βγήκε εκτός όλο το προσωπικό\nΔήμητρα Ευθυμιάδου 30 Μαρτίου 2020\nΣε επταήμερη καραντίνα μπαίνει από σήμερα Δευτέρα 30 Μαρτίου όλο το προσωπικό, γιατροί, νοσηλευτές και διοικητικό προσωπικό δύο Κέντρων Υγείας στη Λέσβο. Πρόκειται για τα Κέντρα Υγείας Καλλονής και Πολυχνίτου, καθώς βρέθηκε θετική νοσηλεύτρια η οποία εργαζόταν και στις δυο Μονάδες Υγείας. Και βέβαια δεν είναι οι μοναδικοί υγειονομικοί που μπαίνουν σε καραντίνα, αφού στα περισσότερα νοσοκομεία και κέντρα υγείας της χώρας υπάρχουν κρούσματα. Δείτε ΕΔΩ πόσοι υγειονομικοί βρήκαν εκτός: “Κορονοϊός: Θερίζει τους υγειονομικούς σε όλα τα νοσοκομεία! Πόσοι αρρώστησαν”\nΑμέσως στο νησί σήμανε συναγερμός, δεδομένου ότι οι Μονάδες Υγείας είναι περιορισμένες στην περιοχή.\nΗ νοσηλεύτρια είναι κόρη θύματος του κορονοϊού η οποία έχασε τη ζωή της πριν λίγα 24ωρα. Αμέσως ξεκίνησε η απολύμανση στα Κέντρα Υγείας, ενώ υπεβλήθη σε εργαστηριακό έλεγχο και η κόρη της η οποία βρέθηκε θετική.\nΣτο νησί επικρατεί αναστάτωση καθώς το σύστημα υγείας διαθέτει ελάχιστες μονάδες και περιορισμένο ιατρονοσηλευτικό προσωπικό, ενώ η νοσηλεύτρια που βρέθηκε θετική- όπως είναι φυσικό- είχε έρθει σε επαφή και με ασθενείς εκτός από συναδέλφους της.\nΝα σημειωθεί ότι με απόφαση του υπουργείου Υγείας το ιατρονοσηλευτικό προσωπικό μπαίνει σε καραντίνα μόνο 7 ημέρες και όχι 14 όπως οι υπόλοιποι πολίτες.\nΚορονοϊός: Καραντίνα μόνο για 7 ημέρες και για τους δημοσίους υπαλλήλους! Γιατί αποφασίσθηκε το μέτρο\n«Ξεπάγωσαν» οι διαπραγματεύσεις για τις τιμές στα φάρμακα μετά την καραντίνα – Όλες οι πληροφορίες


Στη μηλιά και σε όλες τις δενδρώδεις καλλιέργειες, ο έλεγχος την κατάλληλη περίοδο για την ύπαρξη μολυσματικών ευρημάτων από έντομα, μύκητες, ιούς και παντοειδείς εχθρούς, προσφέρει την ευκαιρία προληπτικής αντιμετώπισής τους. Στην εγκατάσταση θερμών σπορείων κατά τη διάρκεια του χειμώνα, συμπεριλαμβάνονται και τα θερμοσπορεία για το πράσο, με στόχο να υπάρχει το προϊόν στην αγορά τον Ιούλιο. Κατάλληλη είναι η εποχή για τη χρησιμοποίηση μεταφυτρωτικών, ορμονικών ζιζανιοκτόνων για την αντιμετώπιση αρκετών πλατύφυλλων ζιζανίων σε καλλιέργειες χειμερινών σιτηρών.\nΣτις φυτείες της μηλιάς πρέπει να γίνεται έλεγχος κατά διαστήματα από εξειδικευμένο προσωπικό, με στόχο τον εντοπισμό ενδείξεων ή και αποδείξεων για την ενδεχόμενη προσβολή παθογόνων μικροοργανισμών.\nΗ χειμερινή περίοδος κατά την οποία τα δέντρα της μηλιάς ληθαργούν, είναι η πιο σημαντική περίοδος για τη διενέργεια των προαναφερθέντων ελέγχων, γιατί αναζητούνται, μεταξύ των άλλων, στα πεσμένα φύλλα της μολύσματα της πιο σοβαρής μυκητολογικής της ασθένειας, του φουζικλάδιου, καθώς και ωοτοκίες ακάρεων, αφίδων, κοκκοειδών και έλκη του βακτηριακού καψίματος.\nΟι έλεγχοι πρέπει να είναι πάντοτε προληπτικοί και γίνονται και στην προσπάθεια του εντοπισμού των δέντρων που έχουν προσβληθεί από εδαφογενείς φυτοπαθογόνους μύκητες, όπως είναι αυτοί των γενών Verticillium, Armillaria, Phizoctonia, Rythium και Phytophthora.\nΕυνόητο είναι ότι στις περιπτώσεις που εντοπισθούν ευρήματα, πρέπει να λαμβάνονται τα κατάλληλα καλλιεργητικά μέτρα, όπως είναι τα κλαδέματα, η απομάκρυνση και το κάψιμο των προσβεβλημένων κλαδιών.\nΤο πράσο είναι ένα χειμερινό λαχανικό που καλλιεργείται στη Μακεδονία, τη Θράκη, τη Θεσσαλία και την Αττική και η σπορά του γίνεται το Δεκέμβριο σε θερμαινόμενα σπορεία και το Φεβρουάριο η μεταφύτευσή του, δηλαδή 2 περίπου μήνες μετά, για να έχουμε παραγωγή τον Ιούλιο.\nΣυγκριτικό πλεονέκτημα του θερμού έναντι του ψυχρού σπορείου είναι η σημαντική πρωίμηση της παραγωγής, αφού με το ψυχρό σπορείο το προϊόν θα είναι έτοιμο το Σεπτέμβριο.\nΣυνιστάται το έδαφος του σπορείου να είναι ελαφρύ (μίγμα χώματος, άμμου και κοπριάς), ψιλοχωματισμένο, απαλλαγμένο ζιζανίων και εφοδιασμένο με τα απαραίτητα θρεπτικά συστατικά (άζωτο, φωσφόρο και κάλιο). Η απόσταση μεταξύ των γραμμών σποράς πρέπει να είναι 8-15 εκατοστά και το βάθος σποράς δεν θα πρέπει να ξεπερνά το 1 εκατοστό.\nΕπισημαίνεται ότι στο σπορείο τα φυτά δέχονται όλες εκείνες τις περιποιήσεις και τις καλλιεργητικές φροντίδες που δέχονται και στο χωράφι, με ιδιαίτερη προσοχή στα απαραίτητα ποτίσματα.\nΣτην προσοχή των παραγωγών πρέπει να είναι το πρώτο πότισμα, που θα γίνει αμέσως μετά τη σπορά και στη συνέχεια με σκοπό να διατηρηθεί η υγρασία στο ανώτερο τμήμα του εδάφους και μάλιστα σε ικανοποιητικά επίπεδα, να ακολουθήσουν τρία ποτίσματα την εβδομάδα. Τα ποτίσματα ενδείκνυνται να σταματούν λίγες ημέρες πριν τη μεταφύτευση για να «ψηθούν» και να σκληραγωγηθούν τα φυτά, καθώς επίσης και να περιοριστεί η αποτυχία κατά τη διάρκεια της μεταφύτευσής τους.\nΕποχή κατάλληλη για την αντιμετώπιση των ζιζανίων στις καλλιέργειες των χειμερινών σιτηρών για την οποία συνιστάται η χημική ζιζανιοκτονία με τα κατάλληλα, εγκεκριμένα μεταφυτρωτικά, ορμονικά ζιζανιοκτόνα. Η εφαρμογή των μεταφυτρωτικών ζιζανιοκτόνων πρέπει να γίνεται μεταξύ του 3ου και 4ου φύλλου, καθώς και όταν εμφανισθεί ο πρώτος κόμβος στο στέλεχος των σιτηρών. Αξίζει να σημειωθεί ότι αυτή την περίοδο τα φυτά βρίσκονται στο στάδιο του αδελφώματος.\nΣημειώνεται, τέλος, ότι για είναι αποτελεσματική η μεταφυτρωτική ζιζανιοκτονία, πρέπει να γίνεται σχετικά νωρίς και σίγουρα όταν τα ζιζάνια είναι ακόμα μικρά. Προσοχή πρέπει να δίνεται, επίσης, από τους παραγωγούς στο πότε πρέπει να χρησιμοποιηθούν τα ζιζανιοκτόνα, ώστε να αποφευχθούν φαινόμενα φυτοτοξικότητας. Συνιστάται η εφαρμογή των ζιζανιοκτόνων, όταν τα καλλιεργούμενα φυτά είναι μικρά και όταν οι θερμοκρασίες του περιβάλλοντος είναι χαμηλές.\nΗ επιλογή τους θα εξαρτηθεί από τα υπάρχοντα ζιζάνια στο χωράφι, από το κόστος προμήθειας, αλλά και από την πιθανή ανάπτυξη φαινομένων ανθεκτικότητας κάποιων από αυτά. Ενδεικτικά αναφέρεται ότι τα ζιζάνια αγριοβρώμη, ήρα, φάλαρη, παπαρούνα κ.ά. αν δεν αντιμετωπιστούν με την εναλλαγή των καλλιεργειών (αμειψισπορά), θα πρέπει να καταπολεμηθούν με διαφορετικά μεταφυτρωτικά ζιζανιοκτόνα, που θα έχουν διαφορετικό τρόπο δράσης. Στόχος πρέπει να είναι πάντοτε η αποφυγή χρήσης ορισμένων αγρωστωδοκτόνων σκευασμάτων ή σουλφονυλουριών, που έχουν ήδη καταστεί αναποτελεσματικά για τον έλεγχο ορισμένων ζιζανίων.


Αποφασισμένοι για νίκη! - Δημοκρατική της Ρόδου\nΑποφασισμένοι να πάρουν τους τρεις βαθμούς της νίκης και να …πατήσουν στην κορυφή της βαθμολογίας είναι οι παίκτες του Εθνικού Αρχίπολης οι οποίοι υποδέχονται σήμερα στις 3.30μ.μ. τον Ποσειδώνα Καρπάθου στο ντέρμπι κορυφής του 1ου ομίλου της Β’ Κατηγορίας. Είναι ένα από τα πολύ ενδιαφέροντα παιχνίδια της αγωνιστικής το οποίο αναμένεται να «τραβήξει» το ενδιαφέρον και αρκετού φίλαθλου κόσμου που θα δώσει το παρών στο γήπεδο της Αρχίπολης. Ο τεχνικός Φιλήμονας Μιχαλάκης δεν θα έχει στην διάθεση του τον τραυματία Φιλίππου. Ο παίκτης έχει πάθει κάκωση μηνίσκου και δεν είναι σε θέση να ενισχύσει τις προσπάθειες των συμπαικτών του. Όπως όλα δείχνουν κινδυνεύει να χάσει και τα πλέϊ οφ δεδομένου ότι θα χρειαστεί άλλον έναν περίπου μήνα για να είναι σε θέση να αγωνιστεί. Επίσης, οι Λυριστής και Διακίδης θα «δοκιμάσουν» λίγο πριν από την έναρξη του παιχνιδιού για να δουν αν είναι σε θέση να αγωνιστούν στο παιχνίδι αυτό καθώς αντιμετωπίζουν και αυτοί προβλήματα τραυματισμών. Μιλώντας για την αναμέτρηση, ο νεαρός τεχνικός του Εθνικού τόνισε:\n«Στόχος μας είναι να πάρουμε τη νίκη, πάντα σεβόμενοι τον αντίπαλο. Είχαμε το τελευταίο διάστημα αρκετούς τραυματίες αλλά οι περισσότεροι αποθεραπεύτηκαν και είναι έτοιμοι. Αυτό είναι πολύ καλό για εμάς. Ο Ποσειδώνας είναι μια πολύ καλή ομάδα και έτσι το παιχνίδι είναι σίγουρα πολύ δύσκολο για εμάς. Ο σκοπός μας είναι να γίνει ένα όμορφο παιχνίδι μέσα σε αθλητικά πλαίσια. Στην Κάρπαθο, η συμπεριφορά των αντιπάλων μας ήταν άψογη και θα πρέπει να ανταποδώσουμε και εμείς. Εύχομαι λοιπόν να γίνει ένα πολύ καλό παιχνίδι που θα το ευχαριστηθεί και ο φίλαθλος κόσμος. Ας κερδίσει ο καλύτερος».


Προειδοποίηση για μεσογειακό κυκλώνα με 12 μποφόρ στο νότιο Ιόνιο | filiatranet.gr\nΓια μεγάλη πιθανότητα σχηματισμού βαρομετρικού χαμηλού με χαρακτηριστικά μεσογειακού κυκλώνα στο νότιο τμήμα του Ιονίου Πελάγους, την Παρασκευή, προειδοποιεί η μετεωρολογική υπηρεσία meteo του Εθνικού Αστεροσκοπείου Αθηνών.\nΣύμφωνα με την μετεωρολόγο του ΣΚΑΪ Χριστίνα Σούζη, τέτοιου τύπου συστήματα εμφανίζονται στη Μεσόγειο από το 1947 με μεγαλύτερη συχνότητα εμφάνισης τον Σεπτέμβρη. Συνολικά έχουν καταγραφεί 107.\nΣημειώνει πως τα προγνωστικά δεδομένα από την Παρασκευή και μετά δείχνουν να σχηματίζεται ένα χαμηλό που στροβιλίζεται. Τα περισσότερα Medicanes έχουν ακτίνα 70 με 200 χιλιομέτρων , διαρκούν από 12 ώρες έως πέντε ημέρες.\nΥπενθυμίζεται ότι σε ισχύ παραμένει το απαγορευτικό απόπλου από Πειραιά, Ραφήνα και Λαύριο.\nΓια τα νησιά του Αργοσαρωνικού διεξάγονται μόνο τα δρομολόγια με πλοία συμβατικού τύπου. Δεν πραγματοποιούν δρομολόγια τα υδροπτέρυγα.\nΕπίσης δεν γίνονται τα δρομολόγια της γραμμής Πέραμα – Παλούκια Σαλαμίνας και Παχη Μεγάρων – Φανερωμένης – Σαλαμίνας.\nΚλειστές παραμένουν οι γραμμές Ρίο – Αντίρριο, Πρίνος – Καβάλα Αγία Μαρίνα -Νέα Στείρα, Αρκιτσα- Αιδηψος και Βόλος – Σποράδες.\nΛειτουργία Λαογραφικού Μουσείου Κυπ...\nΤο διάβασαν: 1.408\nΗ Καλαμάτα φιλοξενεί το 5ο εθνικής εμβέλειας «Συνέδριο Ακουστικής Οικολογίας» με θέμα «Ήχος, Βίωμα, Εκπαίδευση»


SYNTAGES - ΣΥΝΤΑΓΕΣ ΜΑΜΑΚΑΣ: Οι Καλύτερες Συνταγές Μαγειρικής!: Προφιτερόλ με παγωτό και σάλτσα σοκολάτας (από την Αργυρώ Μπαρμπαρίγου)\nΠροφιτερόλ με παγωτό και σάλτσα σοκολάτας (από την Αργυρώ Μπαρμπαρίγου)\nΖύμη για σου (30-34 κομμάτια)\n125 γρ. γάλα πλήρες\n4 μέτρια αβγά χτυπημένα\n220 γρ. σοκολάτα 60%-70% περιεκτικότητα σε κακάο\n40 γρ. μαργαρίνη με βούτυρο\n120-150 γρ. γάλα (ανάλογα την πυκνότητα που θέλουμε)\nσαντιγί ή κρέμα ζαχαροπλαστικής για το γέμισμα\nΣε κατσαρόλα βάζουμε το γάλα, το νερό, τη ζάχαρη, το αλάτι και τη μαργαρίνη με βούτυρο. Μόλις αρχίσουν να βράζουν, αποσύρουμε από τη φωτιά. Προσθέτουμε το αλεύρι και με ξύλινη κουτάλα, ανακατεύουμε δυνατά μέχρι να μοιάζει το μείγμα με πουρέ πατάτας στην όψη και να ξεκολλήσει από τα τοιχώματα της κατσαρόλας.\nΑπλώνουμε το μείγμα σε ανοιχτή επιφάνεια να κρυώσει ελαφρά. Το ξαναβάζουμε στην κατσαρόλα και προσθέτουμε τα χτυπημένα αβγά σταδιακά, ανακατεύοντας με τη ξύλινη κουτάλα μέχρι το μείγμα να γίνει απαλό και μεταξένιο.\nΒάζουμε τη ζύμη για σου μέσα σε κορνέ και κόβουμε τρύπα με διάμετρο 1-1/2 εκ.\nΣε ταψί με αντικολλητικό χαρτί ψησίματος κόβουμε σουδάκια με διάμετρο 3 εκ. Αραιά μεταξύ τους. Βρέχοντας τα ακροδάχτυλα ισιώνουμε την επιφάνεια από τα σου.\nΨήνουμε σε καλά προθερμασμένο φούρνο στον αέρα στους 190ºC για 15 λεπτά να πάρουν όγκο, χαμηλώνουμε το φούρνο στους 160ºC και συνεχίζουμε το ψήσιμο για 20 λεπτά περίπου επιπλέον, μέχρι να φουσκώσουν και να ροδίσουν.\nΜόλις μπορούμε να τα πιάσουμε, μετά από λίγα λεπτά, κάνουμε με μαχαιράκι μυτερό τρύπα στη βάση τους για να μην λασπώσουν εσωτερικά.\nΦανταστείτε, τα σου γίνονται σαν μπαλονάκια που κρατάνε μέσα τη θερμοκρασία από το ψήσιμο και στο τέλος θα νοτίσουν μέσα.\nΑφήνουμε σε σχάρα να κρυώσουν τελείως. Αν δεν τα καταναλώσετε όλα, βάλτε στα σε σακούλα τροφίμων στην κατάψυξη.\nΒάζουμε την σοκολάτα ψιλοκομμένη σε μπολ για μπεν μαρί σε χαμηλή φωτιά και να λιώσει. Προσθέτουμε τη μαργαρίνη με βούτυρο και το μέλι. Ανακατεύουμε να λιώσουν τα υλικά. Σιγά σιγά προσθέτουμε το γάλα, ανακατεύοντας για να έχουμε μια παχύρρευστη και ζεστή σος σοκολάτας.\nΑφήνουμε λίγο να γίνει χλιαρή και να σταθεροποιηθεί ελαφρά η σος σοκολάτας.\nΤην κάνουμε όσο ρευστή θέλουμε. Προσθέτοντας ή αφαιρώντας γάλα.\nΓεμίζουμε τα σου από κάτω ή τα κόβουμε στη μέση, με παγωτό (μαλακό παγωτό σε κορνέ) και τα βάζουμε σε μπολ ή σε δίσκο, περιχύνοντας τα ταυτόχρονα με ρευστή σος σοκολάτας.\nΑν θέλουμε, τα γεμίζουμε με σαντιγί ή κρέμα ζαχαροπλαστικής και τα σερβίρουμε με παγωτό και σος σοκολάτας.\nΦτιάχνουμε μπόλικα σου. Αφού τα ψήσουμε και κρυώσουν τα διατηρούμε σε σακούλα τροφίμων στην κατάψυξη. Τα φρεσκάρουμε λίγα λίγα, ανάλογα ποσά χρειαζόμαστε, βάζοντας τα για 10′ λεπτά στους 170 βαθμούς αέρα, ώστε να τραβήξουν την υγρασία της κατάψυξης και να γίνουν αφράτα σαν να τα έχεις φτιάξει εκείνη τη στιγμή.\nΣχετικές Συνταγές: Γλυκά, γλυκα συνταγες, Προφιτερόλ, προφιτερόλ αργυρω, profiterol


Διαλέξτε ένα Κόλεϊ\nΔεν υπάρχει αμφιβολία ότι είναι πολύ όμορφο. Ειδικά σήμερα, μετά από τόσες προσπάθειες διασταυρώσεων που έκαναν αρκετοί ερασιτέχνες εκτροφείς, ερωτευμένοι με την όμορφη αυτή ράτσα, πρέπει να είναι κανείς φοβερά... αδέξιος, διαλέγοντας ένα μη καθαρόαιμο Κόλεϊ. Υπάρχουν, όμως, μερικοί βασικοί κανόνες για τη ράτσα αυτή. Μια από τις σπουδαίες του αρετές, οι οποίες δεν είναι και λίγες, είναι ότι αποτελεί ένα θαυμάσιο σύντροφο. Η αφοσίωσή του το κάνει μέλος της οικογένειας και πολύ γρήγορα θα σας γίνει απαραίτητο, γιατί συμμετέχει στη ζωή της οικογένειας χωρίς να ενοχλεί, αλλά δείχνοντας τον καλό του χαρακτήρα. Είναι ο φίλος που ονειρεύονται όλα τα παιδιά, ένας φίλος πιστός και αφοσιωμένος, που του αρέσει να παίζει μαζί τους, δίχως να τους κάνει κακό. Ξέρει παράλληλα, όταν χρειαστεί, να είναι και ένας υπεύθυνος φύλακας.\nΤέλος, πράγμα πολύ σημαντικό, είναι από τη φύση του ιδιαίτερα ανθεκτικό και αν το διαλέξετε σωστά, δεν θα έχετε σοβαρά προβλήματα με την υγεία του. Του αρέσει πολύ το ύπαιθρο με οποιοδήποτε καιρό, όπως και οι μεγάλοι περίπατοι στην εξοχή. Η προτίμησή του για την άνεση, θα το κάνει να διαλέγει πολλές φορές τον καναπέ του σαλονιού σας. Προσέξτε όμως, μην το αφήσετε να το παρακάνει. Για την υγεία του, την ομορφιά του τριχώματος του, την ελαστικότητα του βηματισμού και την λάμψη του βλέμματος του, είναι απαραίτητη η άσκηση στο ύπαιθρο. Αν δεν έχετε κήπο, βγάζετε το βόλτα καθημερινά, όσο περισσότερο σας το επιτρέπουν οι ασχολίες σας. Θα του κάνει πολύ καλό.\nΔεν πρέπει να αγοράσετε τον μελλοντικό σας σύντροφο από το καπρίτσιο μιας στιγμής, γιατί τον βρήκατε σε «τιμή ευκαιρίας», ή γιατί θέλετε να κάνετε το χατήρι ενός μέλους της οικογένειας. Σκεφτείτε καλά πριν πάρετε την, απόφασή σας, γιατί ο τετράποδος φίλος σας μπορεί να σας δώσει πολλές χαρές, αλλά θα σας δημιουργήσει και αρκετές έγνοιες. Είναι σίγουρο πως θα το αγαπήσετε, θα το νοιάζεστε συνεχώς και πολλές φορές θα ανησυχείτε αδικαιολόγητα για αυτό. Θα είναι ένα πλάσμα που θα ζει μαζί σας, θα τρώει, θα πονάει όταν θα βγάζει δόντια και θα απαιτεί να το αγαπάτε και να ασχολείσθε μαζί του. Σαν ένα παιδί.\nΜην αγοράσετε Κόλεϊ αν δεν μπορείτε να του προσφέρετε μια ευτυχισμένη ζωή, άξια για τη φύση του. Δεν είναι, βέβαια, απαραίτητοι για αυτό οι τεράστιοι χώροι, αλλά οπωσδήποτε ένας αρκετά μεγάλος κήπος ή πολλές έξοδοι την ημέρα. Απευθυνθείτε σε έναν κτηνίατρο ή σε κάποιο σοβαρό εκτροφείο ή κατάστημα και μην είστε ανυπόμονοι. Το σκυλάκι που χρειάζεστε, δεν μπορείτε να το βρείτε οποιαδήποτε στιγμή. Τα καλά καταστήματα που πουλάνε σκυλιά, θα σας ενθαρρύνουν να πάτε το σκυλί στον κτηνίατρο της επιλογής σας. Αν δεν εγκρίνει ο κτηνίατρος το κουτάβι, που διαλέξατε, θα πρέπει το κατάστημα να σας αφήσει να διαλέξετε κάποιο άλλο ή να σας επιστρέψει τα χρήματά σας. Πρέπει να κανονίσετε τις λεπτομέρειες αυτές πριν διαλέξετε το κουτάβι σας.\nΟ κτηνίατρος, αφού εξετάσει το κουτάβι σας και το βρει κατάλληλο, θα συμπληρώσει την κάρτα του σκυλιού σας που θα περιλαμβάνει:\nτα στοιχεία σας (ονοματεπώνυμο, διεύθυνση κ.λπ.)\nτην ηλικία και το φύλο του,\nτα εμβόλια που έκανε ή θα κάνει.\nΚαλό είναι να θυμάστε πάντα τα εμβόλια του, που θα του εξασφαλίσουν υγεία και μακροζωία. Ιδιαίτερα, το εμβόλιο της λύσσας είναι απαραίτητο, ιδίως όταν πρόκειται να ταξιδέψει μαζί σας στο εξωτερικό.\nΠώς το κουτάβι γίνεται ένας γεροδεμένος σκύλος. Το Κόλεϊ είναι σαρκοφάγο. Αυτό πρέπει να το θυμάστε πάντα. Η σπουδαιότερη τροφή για την καλή του ανάπτυξη είναι το κρέας, ωμό και όχι πολύ παχύ. Θα δίνετε αρκετά γεύματα, το λιγότερο τρία την ημέρα, στο νεαρό σας κουτάβι. Αυτό δεν σημαίνει πως πρέπει να υπερβάλλετε. Προτιμότερο να μοιράζετε την τροφή σε πολλά γεύματα, αλλά πάντα σε ορισμένη ώρα και να μην δίνετε τίποτε στο σκυλί, ανάμεσα στα γεύματα, παρά μόνο νερό. Μετά τους πέντε μήνες, δύο γεύματα την ημέρα αρκούν.\nΔεν πρέπει να τρώει το κουτάβι λιχουδιές ανάμεσα στα γεύματα, ούτε ότι περισσεύει από το τραπέζι σας, γιατί η δική σας τροφή δεν είναι κατάλληλη και για εκείνο. Επίσης, δεν πρέπει να του δίνετε υπόλοιπα από ένα προηγούμενο γεύμα του. Είναι καλύτερα να παραλείψετε ένα γεύμα και να του δώσετε φρέσκια τροφή στο επόμενο. Αν το κουτάβι σας έχει ανορεξία, τότε ή είναι άρρωστο ή πρόκειται να αρρωστήσει. Το καλύτερο που μπορείτε να κάνετε, είναι να το θερμομετρήσετε. Η θερμοκρασία του πρέπει να είναι μέχρι 38 βαθμούς. Αν εκτός από ανορεξία έχει και πυρετό, τότε πρέπει να απευθυνθείτε στον κτηνίατρο σας. Για ένα σωστά φροντισμένο κουτάβι, καμιά αρρώστια δεν είναι επικίνδυνη, όταν διαγνωστεί έγκαιρα.\nΠότε να διαλέξετε και πότε να το πάρετε


Οι επόμενες δέκα χώρες: τα πιο πιθανά νέα κράτη του κόσμου - Histoire-Ucad.org\nΨάχνετε για μια ήσυχη, ποτέ μεταβαλλόμενη δουλειά; Στην πρόσφατη ιστορία, αποκλείοντας τις τεκτονικές μετατοπίσεις της παγκόσμιας πολιτικής, τα διεθνώς αναγνωρισμένα κράτη σπάνια έρχονται σε (ή από) ύπαρξη και ως εκ τούτου ο παγκόσμιος χάρτης έχει μείνει σχετικά αμετάβλητος. Ενώ η χαρτογραφία είναι φαινομενικά η πιο συνεπής (διαβάσει: βαρετή) κατοχή αργά, οι χάρτες δεν είναι πάντα τόσο ήσυχοι.\nΟι δύο Παγκόσμιοι Πόλεμοι, ο αποχαιρετισμός και η πτώση της Σοβιετικής Ένωσης είναι παραδείγματα γεγονότων που έχουν αλλάξει την παγκόσμια πολιτική και κατά το παρελθόν οι χαρτογράφοι συνέχιζαν να αναστέλλουν τα συνεχώς μεταβαλλόμενα σύνορα. Φαίνεται ότι βρισκόμαστε μάρτυρες δύο παρόμοιων σημαντικών (αν και μικρότερων κλιμακωτών) φαινομένων - ο εντοπισμός της Ευρώπης και η «αγρανάπαυση» των κατεψυγμένων κρατών μετά την κατάλυση της ΕΣΣΔ\nΜε την επέκταση της Ευρωπαϊκής Ένωσης και την ωρίμανση των θεσμών της, τα έθνη εντός των κρατών μελών που έχουν διατηρήσει ιστορικούς δεσμούς με τα πατρικά κράτη τους βρίσκουν κίνητρα για να επιδιώξουν την αυτονομία. Αυτές οι ανταμοιβές περιλαμβάνουν τη διατήρηση των οικονομικών και πολιτικών οφελών από την ένταξη στην ΕΕ, ενώ παράλληλα επιτυγχάνουν μεγαλύτερη κυριαρχία και κατά συνέπεια περισσότερο έλεγχο στις εσωτερικές υποθέσεις, όπως είναι οι φόροι, η εκπαίδευση και η τοπική κυβέρνηση.\nΟι μεταπολεμικές παγωμένες πολιτείες λειτουργούσαν σε καθεστώς de facto pariah από τις αρχές της δεκαετίας του 1990, σημειώνοντας μικρή πρόοδο προς τη διεθνή αναγνώριση, λαμβάνοντας μόνο σιωπηρή υποστήριξη από τη Ρωσία. Ωστόσο, η δήλωση ανεξαρτησίας του Κοσσυφοπεδίου από τη Σερβία το 2008 προκάλεσε μια απότομη αλλαγή στη ρωσική εξωτερική πολιτική, χρησιμεύοντας ως πρόσχημα για πόλεμο στη Γεωργία το ίδιο έτος και για την προσάρτηση της Κριμαίας το 2014 και τη συνεχιζόμενη υποστήριξη της ρωσικής επανάστασης στην Ουκρανία επί του παρόντος. Το τέλος της Ρωσίας παραμένει ασαφές, αλλά φαίνεται ότι μπορεί να οδηγήσει στην ανύψωση αρκετών νέων ανεξάρτητων κρατών στην παγκόσμια σκηνή.\nΟρισμένοι αγώνες ανεξαρτησίας, όπως εκείνοι στο Θιβέτ και την Παλαιστίνη, έχουν επιτύχει σταθερή παγκόσμια αναγνώριση και υποστήριξη των μέσων ενημέρωσης, ωστόσο οι δύσκολες πολιτικές συνθήκες τους έχουν καταστήσει αναποτελεσματικούς στους στόχους τους, δεκαετία μετά τη δεκαετία. Ωστόσο, οι γεωπολιτικά σημαντικοί αγώνες ανεξαρτησίας έχουν αποδώσει καρπούς, όπως είδαμε τις τελευταίες δεκαετίες με το Ανατολικό Τιμόρ και το Νότιο Σουδάν.\nΤα επόμενα χρόνια, μπορεί να δούμε ότι κάποια από αυτά τα έθνη-σε αναμονή μετακινούνται από τα αγροτικά πρωταθλήματα στο μεγάλο χρονικό διάστημα και ελπίζουμε ότι με λιγότερες απώλειες ζωής από ό, τι έχουμε δει στο παρελθόν.\nΗ Καταλονία είναι μια περιοχή της Ισπανίας που βρίσκεται στις βορειοανατολικές ακτές της Μεσογείου Θάλασσας που συνορεύουν με τη Γαλλία και την Ανδόρα. Ήταν η πρώτη περιοχή της σημερινής Ισπανίας που εμπίπτει στη ρωμαϊκή κυριαρχία και έχει απολαύσει διαφορετικούς βαθμούς αυτονομίας υπό διαδοχικούς ηγεμόνες από τον Μεσαίωνα. Κάτω από τέσσερις δεκαετίες της δικτατορίας του Φράνκο τον 20ό αιώνα, η ισπανική κυβέρνηση κατέστειλε την καταλανική γλώσσα και τον πολιτισμό. Κατά τη διάρκεια αυτής της περιόδου, τα καταλανικά μέσα ενημέρωσης, μαζί με τις περιφερειακές διακοπές, απαγορεύτηκαν όλα μαζί.\nΑπό τη μετάβαση της Ισπανίας στη δημοκρατία κατά τη δεκαετία του '70 και του '80, καταβλήθηκαν εθνικές προσπάθειες για την αναζωογόνηση της καταλανικής κουλτούρας, συμπεριλαμβανομένης της απαίτησης να παραδίδεται όλη η πρωτοβάθμια εκπαίδευση στην περιοχή στην καταλανική. Ένας νόμος του 2010 για την προώθηση της καταλανικής κουλτούρας απαιτούσε από όλες τις κινηματογραφικές αίθουσες να παρουσιάσουν τουλάχιστον το 50% των ταινιών στα Καταλανικά, ωστόσο ακυρώθηκε αργότερα από την Ευρωπαϊκή Επιτροπή δύο χρόνια αργότερα,\nΤο κινεζικό κίνημα ανεξαρτησίας της Καταλανίας ήταν ταυτόχρονα με τις προσπάθειες της πολιτιστικής αναζωογόνησης της Καταλανίας. Οι Καταλανικοί εθνικιστές έχουν κρατήσει την πλειοψηφία στο Κοινοβούλιο της Καταλονίας ή έχουν συμμετάσχει σε κυβερνητικό συνασπισμό από το 1980. Από το 2009, στην Καταλονία πραγματοποιήθηκαν αρκετά τοπικά μη δεσμευτικά δημοψηφίσματα σχετικά με την ανεξαρτησία. Το Νοέμβριο του περασμένου έτους, οι Καταλανοί πραγματοποίησαν το πιο πρόσφατο από αυτά τα δημοψηφίσματα, με το 80% των ψηφοφόρων να επιλέγουν ανεξαρτησία. Η ισπανική κυβέρνηση θεωρεί τα εν λόγω δημοψηφίσματα παράνομα και δεν αναγνωρίζει επίσημα τα αποτελέσματα.\nΤο φλαμανδικό κίνημα ανεξαρτησίας εντοπίζεται στις αρχές του 18ου αιώνα, όταν η Φλάνδρα κυβερνήθηκε από την Αυστρία ως τμήμα της Νότιας Ολλανδίας. Η Φλάνδρα απορροφήθηκε σε ανεξάρτητο Βέλγιο στις αρχές του 19ου αιώνα, αλλά μέχρι το 2014, όταν η Νέα Φλαμανδική Συμμαχία έγινε το μεγαλύτερο κόμμα στο κυβερνών συνασπισμό του Βελγίου, ένα φλαμανδικό αυτονομισμένο κόμμα έχει ελέγξει τη βελγική κυβέρνηση.\nΗ σημερινή Βέλγιο αποτελείται από τρεις διοικητικές περιφέρειες. Η ολλανδόφωνη πλειοψηφία της Φλάνδρας στο βορρά και η γαλλόφωνη πλειοψηφία της Βαλλονίας στο νότο και η πρωτεύουσα των Βρυξελλών που περιλαμβάνει τις Βρυξέλλες. Οι ολλανδοί ομιλητές αποτελούν την πλειοψηφία του συνολικού πληθυσμού του Βελγίου και η περιφέρεια της Φλάνδρας - έδρα του φλαμανδικού κινήματος ανεξαρτησίας - είναι οι πόλεις της Αμβέρσας, της Μπριζ και της Γάνδης, με τις Βρυξέλλες να βρίσκονται εντός της Φλαμανδικής Κοινότητας αλλά να είναι εγκλεισμένες σε μια διοικητικά χωριστή περιοχή.\nΗ Φλάνδρα όχι μόνο διαφέρει γλωσσολογικά και πολιτιστικά από τη Βαλονία, αλλά επίσης τείνει προς τον πολιτικό συντηρητισμό, ενώ ο νότος είναι πιο φιλελεύθερος και σοσιαλιστικός. Αυτοί οι παράγοντες, μαζί με την πολιτισμική υπερηφάνεια και τον πατριωτισμό, έχουν ωθήσει το φλαμανδικό κίνημα ανεξαρτησίας σε γενική συζήτηση.\nΚάποιοι στη Βενετία οραματίζουν την πόλη να γίνει μια «ευρωπαϊκή Σιγκαπούρη», ένας αποτελεσματικός οικονομικός κινητήρας πολιτικής σταθερότητας ανεξάρτητος από τη σπατάλη της γραφειοκρατικής ακαταστασίας που τους περιβάλλει στην Ιταλία. Ισχυρίζονται ότι η κακή διακυβέρνηση, η διαφθορά, ακόμη και το οργανωμένο έγκλημα στο νότο επιβάρυναν την περιοχή του Βένετο και ότι οι Βενετοί δεν είναι πλέον πρόθυμοι να περάσουν το νομοσχέδιο για την ακεραιότητα της Ρώμης. Υπάρχει ιστορική προτεραιότητα για ένα βενετικό κράτος, καθώς η Βενετία εξυπηρετούσε ως ανεξάρτητο κράτος με επιτυχία για 1.100 χρόνια μέχρι τον 18ο αιώνα, όταν προσαρτήθηκε από την Αυστρία και στη συνέχεια από την Ιταλία εξήντα χρόνια αργότερα.\nΟι Βενετοί έχουν υποβάλει αίτηση στην ΕΕ να διεξάγει δημοψήφισμα για την ανεξαρτησία του Βένετο αλλά δεν έχει σημειώσει πρόοδο. Οι ανεξάρτητες προσπάθειες προς την ανεξαρτησία του Βένετο συνεχίστηκαν αμείωτες. Πρόσφατα, οι πολίτες της Βενετίας και της γύρω περιοχής ψήφισαν τον Απρίλιο του 2014 σε ηλεκτρονικό δημοψήφισμα για την ανεξαρτησία, με το 89% υπέρ της απόσχισης από την Ιταλία. Αυτό το δημοψήφισμα δεν συγκέντρωσε επίσημη αναγνώριση και οι προσπάθειες συνεχίζονται μέχρι το 2015 με μια υπογραφή για το Βένετο υπό την ηγεσία του ίδιου οργανισμού που έβαλε το online δημοψήφισμα\nΗ Σκωτία λειτούργησε ως ανεξάρτητο βασίλειο από τον Πρώιμο Μεσαίωνα (γνωστός από πολλούς χρόνους, εισβάλλει στις δυνάμεις εισβολής), μέχρι τον 17ο αιώνα, όταν ο μονάρχης του, Τζέιμς VI, ονομάστηκε βασιλιάς της Αγγλίας, ενοποιώντας τα στέμματα των δύο εθνών. Ένας αιώνας αργότερα, η Σκωτία εισήλθε σε μια επίσημη ένωση με την Αγγλία που σχηματίζει τη Μεγάλη Βρετανία\nΜια ειρηνική σκωτσέζικη «κυριαρχία» άρχισε λίγο μετά την παραμονή της ένοπλης αντίστασης στην ένωση. Αυτή η συζήτηση συνεχίστηκε μέχρι τα τέλη του 20ού αιώνα, όταν κυριαρχεί ένα δημοψήφισμα σχετικά με την «εξάπλωση» της σχέσης μεταξύ Σκωτίας και Ηνωμένου Βασιλείου. Αυτό επέτρεψε στη Σκοτία να επανασυνδεθεί το κοινοβούλιο της για πρώτη φορά για σχεδόν 300 χρόνια και να ελέγξει όλα τα "μη δεσμευμένα" θέματα από τη Σκωτία, συμπεριλαμβανομένης της τοπικής κυβέρνησης, της εκπαίδευσης, της υγείας και της γεωργίας.\nΑντί να επιπλήξει τους Σκωτσέζους, η αποκέντρωση έχει ωθήσει τις εκκλήσεις για πλήρη ανεξαρτησία της Σκωτίας από τη Μεγάλη Βρετανία. Η Σκωτία διενήργησε δημοψήφισμα για ανεξαρτησία με πλήρη κυρώσεις τον Σεπτέμβριο του 2014, με την ψήφο να μην κερδίσει την ημέρα με το 55% των ψήφων, αλλά η ανεξαρτησία είναι η προτίμηση της πόλης της Γλασκώβης. Παρόλο που το μέτρο νικήθηκε, το κίνημα για την ανεξαρτησία δεν είχε υποχωρήσει, με τον Πρώτο Υπουργό της Σκωτίας να δηλώνει δημοσίως τον Απρίλιο του 2015 ότι δεν μπορεί να αποκλείσει άλλο δημοψήφισμα ανεξαρτησίας κατά τη διάρκεια του επόμενου κοινοβουλίου.\nΗ περιοχή που είναι γνωστή ως Αμπχαζία αμφισβητείται εδώ και αιώνες. Ο έλεγχος της Αμπχαζίας πέρασε από τη Ρωμαϊκή Αυτοκρατορία, στους Οθωμανούς, στους Ρώσους. με την εθνοτική Αμπχαζ και τους Γεωργιανούς να χάνουν και να επανακτήσουν τον έλεγχο της περιοχής πολλές φορές. Κατά τη διάρκεια της σοβιετικής κυριαρχίας, η Αμπχαζία έλαβε ένα βαθμό αυτοδιοίκησης, με την ονομασία της αυτόνομης δημοκρατίας στο πλαίσιο της γεωργιανής SSR\nΜετά τη διάλυση της Σοβιετικής Ένωσης, η Αμπχαζία προσπάθησε να διαχωριστεί από τη νέα ανεξάρτητη Γεωργία, με αποτέλεσμα μια μακροχρόνια στρατιωτική σύγκρουση και την ήττα του γεωργιανού στρατού. Χιλιάδες εθνογενείς Γεωργιανοί σκοτώθηκαν και εκατοντάδες χιλιάδες απεσύρθησαν βίαια από την Αμπχαζία σε αυτό που ονομάζονταν πολλοί εθνοκάθαροι. Η σύγκρουση άφησε την Αμπχαζία ένα de facto κράτος χωρίς διεθνή αναγνώριση μέχρι τη σύγκρουση Ρωσίας-Γεωργίας το 2008, μετά την οποία η Ρωσία αναγνώρισε επίσημα την Αμπχαζία. Ακολούθησε επίσημη αναγνώριση της Αμπχαζίας από τη Νικαράγουα, τη Βενεζουέλα, το Ναούρου και το Βανουάτου (το Τουβαλού αναγνώρισε την Αμπχαζία το 2011, αλλά απέσυρε την αναγνώρισή του το 2014). Το 2014 η Αμπχαζία υπέγραψε συμφωνία με τη Ρωσία για την ενσωμάτωση των στρατιωτικών της δυνάμεων με τις ρωσικές δυνάμεις, οι οποίες πολλοί θεωρούν είτε ένα βήμα προς τη ρωσική υποστήριξη είτε ως στην Κριμαία, ένα βήμα προς την προσάρτηση.\nΌπως και η Αμπχαζία, η Νότια Οσετία έγινε μέρος του ανεξάρτητου Γεωργιανού κράτους μετά τη διάλυση της Σοβιετικής Ένωσης. Και όπως στην Αμπχαζία, οι Νότιο Οστένιοι έκαναν στρατιωτική σύγκρουση με τις γεωργιανές δυνάμεις. Σε αντίθεση με την Αμπχαζία, η Γεωργία ήταν σε θέση να διατηρήσει τον έλεγχο της πλειοψηφίας της Νότιας Οσετίας, αναγκάζοντας δεκάδες χιλιάδες Οσετίνους να εγκαταλείψουν τη Βόρεια Ρωσία. Η σύγκρουση ολοκληρώθηκε με τη δημιουργία κοινής ειρηνευτικής δύναμης αποτελούμενης από Γεωργιανούς, Οσετίνους και Ρώσους, αλλά η περιοχή παρέμεινε υπό τη δικαιοδοσία της Γεωργίας.\nΗ σύγκρουση επανεμφανίστηκε μετά την Επανάσταση των Ροζών στη Γεωργία, κυρίως ως καταλύτης της ρωσο-γεωργιανής σύγκρουσης του 2008. Κατά τη διάρκεια αυτής της σύγκρουσης, οι πρωταρχικές ρωσικές δυνάμεις οδήγησαν τον γεωργιανό στρατό εκτός της περιοχής. Ακολούθησε επίσημη αναγνώριση της ανεξαρτησίας της Νότιας Οσετίας από τη Ρωσία, και στη συνέχεια από τα ίδια έθνη που αναγνώρισαν την Αμπχαζία. Νωρίτερα φέτος, η Νότια Οσετία υπέγραψε συμφωνία ενοποίησης με τη Ρωσία, παρόμοια με αυτή που υπέγραψε η Αμπχαζία το 2014.\nΗ Υπερδνειστερία καταλαμβάνει έδαφος μεταξύ του ποταμού Δνείστερου στη Μολδαβία και των ουκρανικών συνόρων. Κατά τη διάρκεια της περιόδου ελευθέρωσης της Σοβιετικής Ένωσης, γνωστή ως glasnost, η Μολδαβική SSR ενέκρινε τη Μολδαβία ως επίσημη γλώσσα της. Στην περιοχή της Υπερδνειστερίας της Μολδαβίας, οι Μολδαβοί αποτελούσαν μόνο το 40% του πληθυσμού, ενώ οι εθνοτικοί Ρώσοι και οι Ουκρανοί αποτελούν την πλειοψηφία. Δημιουργήθηκε μια φιλορωσική αντίσταση, η οποία κήρυξε μια ανεξάρτητη SSR της Υπερδνειστερίας το 1990.\nΜετά την πτώση της Σοβιετικής Ένωσης το 1992, ξέσπασε ένας σύντομος πόλεμος για τον έλεγχο της Υπερδνειστερίας, με ρωσικές υποστηριζόμενες δυνάμεις της Υπερδνειστερίας να μπορούν να κρατήσουν εκ των πραγμάτων έλεγχο της περιοχής από τη Μολδαβία. Έκτοτε, η Υπερδνειστερία λειτούργησε ως μη αναγνωρισμένο κράτος εντός της Μολδαβίας με σιωπηρή ρωσική υποστήριξη και έχει γίνει ένα περίφημο κέντρο διακίνησης όπλων και ανθρώπων που μερικές φορές αποκαλείται «κράτος μαφίας». Μετά τη ρωσική προσάρτηση της Κριμαίας, η Υπερδνειστερία υπέβαλε αίτηση προσάρτησης στη ρωσική κυβέρνηση, η οποία απορρίφθηκε στη συνέχεια.\nΗ άρνηση του πρώην προέδρου της Ουκρανίας Βίκτορ Γιανούκοβιτς να υπογράψει πολιτική συμφωνία και συμφωνίες ελεύθερου εμπορίου με την Ευρωπαϊκή Ένωση προκάλεσε μια επανάσταση που οδήγησε σε τετμημένη αποσύνθεση της Ουκρανίας. Οι ευρωπαίοι διαδηλωτές κατέλαβαν την πρωτεύουσα, ειρηνικά στην αρχή, αλλά αυτό μεταφέρθηκε σε αιματηρές συγκρούσεις στο Κίεβο, οι οποίες εξαπλώθηκαν στις νότιες και ανατολικές περιοχές της Ουκρανίας.\nΟ Γιανούκοβιτς αμφισβητήθηκε και εγκατέλειψε τη χώρα. Η Κριμαία στο νότο εξεγέρθηκε με την υποστήριξη και μετέπειτα προσάρτηση της Ρωσίας. Ξεσηκώθηκε η εξέγερση στο Ντόνετσκ και στο Λουάνσκ, δύο αυτοδημοκρυσμένες δημοκρατίες στα ανατολικά. Τα δύο φιλοξενούμενα κράτη εντάχθηκαν στην συνομοσπονδία τον Μάιο του 2014, δηλώνοντας τους εαυτούς τους ως Novorossiya ή «Νέα Ρωσία». Αυτό ισοδυναμεί με εμφύλιο πόλεμο στην Ουκρανία και οι συγκρούσεις μεταξύ των δυνάμεων της Ουκρανίας και των ανταρτών συνεχίζονται για τον έλεγχο της επικράτειας της Νέας Ρωσίας και των γύρω περιοχών της.\nΤο δυτικό μισό του νησιού της Νέας Γουινέας κυβερνήθηκε από τους Ολλανδούς από το 1600 μέχρι τη δεκαετία του 1960. Το 1969 η διοικητική αρχή μεταφέρθηκε στα Ηνωμένα Έθνη, στη συνέχεια στην Ινδονησία, οι οποίες επέβαλαν από κοινού δημοψήφισμα για την ανεξαρτησία της Δυτικής Παπουασίας. Το 1969, η Ινδονησία διόρισε ένα συμβούλιο περίπου 1.000 δημοκράτες για να ψηφίσει εξ ονόματος των 800.000 κατοίκων του δυτικού Παπουανού για το ζήτημα της ανεξαρτησίας και, υπό τις αναφερόμενες απειλές σωματικής βίας, το συμβούλιο ψήφισε υπέρ της ένωσης με την Ινδονησία. Ο ΟΗΕ αναγνώρισε την ψήφο, παρά τη μεγάλη διεθνή αντιπολίτευση, και η Δυτική Παπούα ενσωματώθηκε στο ομοσπονδιακό σύστημα της Ινδονησίας. Έκτοτε, διεξήχθη εναντίον της ινδονησιακής κυβέρνησης και στρατιωτικής πλευράς μια ανταρσία ανταρτών χαμηλού βαθμού.\nΤο 1998, μετά την πτώση του ινδονήσιου δικτάτορα Suharto, ο Αρχιεπίσκοπος Desmond Tutu προσχώρησε στους διεθνείς νομοθέτες ζητώντας από τον ΟΗΕ να επανεξετάσει το ψεύτικο δημοψήφισμα του West Papuan του 1969. Μέχρι στιγμής, ο ΟΗΕ αρνήθηκε.\nΗ Δυτική Παπουασία έχει αποκτήσει επίσημη αναγνώριση από τους συναδέλφους του κράτους της Τουλιαλού με μελάνωσια. Το 2014 οι ανισόρροπες ομάδες ανταρτών στη Δυτική Παπούα ενωμένες επίσημα για να σχηματίσουν το Ηνωμένο Απελευθερωτικό Μέτωπο της Δυτικής Παπουασίας και το πρώτο γραφείο εκστρατείας εκστρατείας «ελεύθερης Δυτικής Παπούας» που άνοιξε στην Αυστραλία. Η αίτηση της Δυτικής Παπουασίας για ένταξη στην ομάδα των ομίλων Melanesian Spearhead θα αναληφθεί κατά τη συνάντηση ηγεσίας στις Νήσους Σολομώντος τον Ιούλιο του 2015.\nΚρίνοντας από τις εμφανίσεις, το Somaliland μοιάζει πολύ περισσότερο με ένα λειτουργικό κράτος από το γονικό του έθνος της Σομαλίας. Η Somaliland εκδίδει δικά της χρήματα και διαβατήρια, διαθέτει το δικό της τραπεζικό σύστημα, το διεθνές αεροδρόμιο, το στρατό και την κυβέρνηση. Παρά τις διαλείπουσες αναφορές για βίαιη καταστολή διαμαρτυριών από την αστυνομία, η Σομαλιλάνδη είχε έξι δημοκρατικές εκλογές, μεταξύ των οποίων και οι προεδρικές εκλογές του 2010, η πρώτη σχετικά ειρηνική δημοκρατική μετάβαση της εξουσίας στην πρόσφατη ιστορία του Κέρατος της Αφρικής. Δεν έχει βιώσει τρομοκρατική επίθεση από το 2008 και έχει ανακάμψει σε μεγάλο βαθμό από τον εμφύλιο πόλεμο της Σομαλίας, ο οποίος άφησε την πρωτεύουσα της περιοχής, Hargeisa, να βομβαρδιστεί σε ερείπια.\nΩστόσο, αυτό το de facto κράτος δεν αναγνωρίζεται ως τέτοιο από οποιοδήποτε ξένο διοικητικό όργανο (εκτός του Δημοτικού Συμβουλίου του Σέφιλντ, Ηνωμένο Βασίλειο). Το κύριο επιχείρημα κατά της αναγνώρισης της Somaliland για πολλούς στη διεθνή κοινότητα ήταν ότι η αναγνώριση μιας ανεξάρτητης Σομαλιλάνδης θα κατέστρεφε περαιτέρω τις προσπάθειες της Σομαλίας για τη διοργάνωση ενός λειτουργού κράτους. Το επιχείρημα αυτό συνεχίστηκε για περισσότερο από δύο δεκαετίες, με τη Σομαλιλάνδη να προχωράει, ενώ η Σομαλία συνεχίζει να έρχεται στο χείλος της αναρχίας. Πιθανότατα πρόκειται για χρονικό διάστημα πριν από την εμφάνιση του ζητήματος.


• 18.07.20 | 08:33\nΤα σημαντικότερα γεγονότα της 18ης Ιουλίου στην Ελλάδα και τον κόσμο είναι:\n588 π.Χ.: Ο βασιλιάς της Βαβυλώνας Ναβουχοδονόσορ, ύστερα από πολιορκία δύο ετών, καταλαμβάνει την Ιερουσαλήμ και την καταστρέφει.\n1991:Την Ελλάδα επισκέπτεται ο Πρόεδρος των ΗΠΑ, Τζορτζ Μπους, ο πατέρας. Από το βήμα της Βουλής διακηρύσσει την πεποίθησή του ότι σύντομα το Κυπριακό θα οδηγηθεί σε αποδεκτή απ’ όλες τις πλευρές βιώσιμη λύση.\n1929: Φράνκα Ράμε, ιταλίδα ηθοποιός του θεάτρου, συγγραφέας και πολιτική ακτιβίστρια στο χώρο της ριζοσπαστικής αριστεράς. Υπήρξε σύζυγος του νομπελίστα συγγραφέα Ντάριο Φο, με τον οποίο μοιράστηκε τα θεατρικά του οράματα.\n1950: Ρίτσαρντ Μπράνσον, βρετανός επιχειρηματίας, δημιουργός της «αυτοκρατορίας» Virgin.\n1610: Μικελάντζελο Μερίζι ντα Καραβάτζιο, διακεκριμένος ιταλός ζωγράφος του μπαρόκ.\n1817: Τζέιν Όστεν, αγγλίδα συγγραφέας. («Λογική κι Ευαισθησία», «Περηφάνια και Προκατάληψη»)\n1918: Τζορτζ Ντιλμπόι, ελληνοαμερικανός στρατιώτης, που πολέμησε στα μέτωπα του Α’ Παγκοσμίου Πολέμου στην Ευρώπη (Γεώργιος Διλβόης το ελληνικό του όνομα). Υπήρξε ο πρώτος ελληνοαμερικανός, που έπεσε στο πεδίο της μάχης κατά τη διάρκεια του Μεγάλου Πολέμου. (Γεν. 5/2/1896)\nTags:18 Ιουλίουσαν σήμερα


Γιώργος Πεταλωτής - Βουλευτής ΠΑΣΟΚ Ν. Ροδόπης: Ερώτηση για τη συμμετοχή των αποφοίτων των ΤΕΕ στις Πανελλήνιες\nΕρώτηση για τη συμμετοχή των αποφοίτων των ΤΕΕ στις Πανελλήνιες\nΟ Βουλευτής ΠΑΣΟΚ Ροδόπης Γιώργος Πεταλωτής, μαζί με άλλους συναδέλφους του της Κοινοβουλευτικής Ομάδας του ΠΑΣΟΚ, καταθέτει στη Βουλή ερώτηση προς τον Υπουργό Εθνικής Παιδείας και Θρησκευμάτων, με θέμα την διακριτική μεταχείριση των αποφοίτων των ΤΕΕ όσον αφορά τη συμμετοχή τους στις Πανελλήνιες Εξετάσεις.\nΘΕΜΑ : Απόφοιτοι ΤΕΕ και πανελλήνιες εξετάσεις.\nΚάθε φορά που γινόταν μια αλλαγή στην εκπαίδευση, όπως αυτή της κατάργησης των ΤΕΕ και λειτουργίας των ΕΠΑΛ, δίνονταν πάντοτε στους υποψηφίους δύο ακόμα ευκαιρίες, επί ίσης όροις, συμμετοχής στις Πανελλήνιες εξετάσεις.\nΑνακοινώσατε όμως τώρα, ότι οι απόφοιτοι των πρώην ΤΕΕ που απέτυχαν να εισαχθούν στα ΤΕΙ την τρέχουσα περίοδο 2008 – 2009 και επιθυμούν να συμμετάσχουν στις εξετάσεις του 2009 -2010 θα εξεταστούν πλέον στην ίδια ύλη με τους αποφοίτους των ΕΠΑΛ, ύλη την οποία δεν έχουν καν διδαχθεί και μάλιστα σε ένα επιπλέον μάθημα που δεν συμπεριλαμβάνονταν στα διδακτέα μαθήματα του ΤΕΕ.\nΠως είναι δυνατόν να συναγωνιστούν τους απόφοιτους του ΕΠΑΛ οι οποίοι θα έχουν παρακολουθήσει αυτά τα μαθήματα! Αυτό δεν είναι ευκαιρία επί ίσους όρους. Αυτό είναι καταφανής, αδικαιολόγητη διάκριση. Και το χειρότερο είναι ότι αυτό δεν έγινε γνωστό από νωρίς, ώστε ο κάθε υποψήφιος να πάρει τις όποιες αποφάσεις του, γνωρίζοντας τις επιλογές του.\nΕπειδή στερείτε από τους υποψηφίους το δικαίωμα της ίσης μεταχείρισης και το κάνετε αυτό παραβλέποντας βασικές αρχές.\nΕπειδή οι υποψήφιοι θα έπρεπε να είχαν ενημερωθεί πως δεν θα είχαν άλλη ευκαιρία ως απόφοιτοι ΤΕΕ.\nΕπειδή τα παιδιά των ΤΕΕ που θέλουν να συμμετέχουν ξανά στις Πανελλήνιες Εξετάσεις ενδιαφέρονται πραγματικά και θέλουν άλλη μια ευκαιρία. Είναι δικαίωμά τους.\nΠώς προτίθεται να αντιμετωπίσει το πρόβλημα;


Πάσχα – arachova.gr\nΤο Πάσχα-Λαμπρή στην Αράχωβα γιορτάζεται με ξεχωριστό, μοναδικό και πατροπαράδοτο τρόπο. Έτσι οι Αραχωβίτες προετοιμάζονται για τη νηστεία της Σαρακοστής, έχοντας την έγνοια για το αρνί, τα απαραίτητα κλήματα για τη φωτιά, τα αβγά, τα γλυκά, το γιαούρτι, τη φουστανέλα, τα σιγκούνια για το πανηγυράκι του Άι-Γιώργη και το γεγονός ότι θα απαιτηθεί και δεύτερο ψήσιμο αρνιού για τον Αφέντη Άι-Γιώργη της Αράχωβας.\nΤη Μ. Παρασκευή από τις 4 το πρωί, τα κορίτσια της Αράχωβας θα τρέξουν στις δυο ενορίες της Αράχωβας, να στολίσουν τον Επιτάφιο, που θα λιτανευθεί το βράδυ στα στενά δρομάκια της πόλης. Επιδίωξη τους να είναι πιο ομορφοστολισμένος ο κάθε Επιτάφιος από τον άλλον. Η περιφορά των Επιταφίων, μέσα στα στενά της Αράχωβας κάτω από το δροσερό αέρα του Παρνασσού, θα σας προσδώσει μοναδική μυσταγωγία και γαλήνη με τα Υπερκόσμια.\nΞημερώνοντας η Λαμπρή, οι γεροντότεροι θα σημάνουν προσκλητήριο στους «λάκκους» της γειτονιάς. Ο καθένας, θα πάρει παραμάσκαλα τα κλήματα και θα βγει στο δρόμο της γειτονιάς του.10 έως 15 άτομα, ανά γειτονιά, θα αποτελέσουν το λάκκο όπου θα ψηθούν τα αρνιά.\nΘα αναφτεί η φωτιά με τα κλήματα, που απαιτεί «τέχνη» καθόσον δεν πρέπει να χωνέψει και στη συνέχεια θα απλωθεί για να ψηθούν τα αρνιά. Κι αν ακόμη βρέχει, θα τοποθετηθούν τέντες και πρόχειρα υπόστεγα ώστε όλοι μαζί να ψήσουν τον οβελία στις γειτονιές. Ο «λάκκος» δε διαλύεται στο Αραχωβίτικο Πάσχα.\nΌλη η Αράχωβα, αν την αντικρύσετε, είναι τυλιγμένη στους καπνούς την ώρα που ανάβουν οι λάκκοι για το ψήσιμο των αρνιών, δημιουργώντας ένα μεγάλο σύννεφο καπνού.\nΑφού ετοιμαστεί η φωτιά, θα καθίσουν όλοι στο «λάκκο» ψάλλοντας το Χριστός Ανέστη, για να ψήσουν το αρνί. Φαγοπότι, χορός, τραγούδι συνεχίζονται, κατά τη διάρκεια ψησίματος αρνιών.\nΓια όλα αυτά έχουν φροντίσει οι Αραχωβίτισσες νοικοκυρές με τις τηγανητές συκωταριές, το μπρούσκο κρασί και τα κόκκινα αβγά που φέρνουν στο λάκκο, ενώ μοιράζονται και σε επισκέπτες.\nΤο ψήσιμο του αρνιού διαρκεί περίπου 4.5 ώρες και εξαρτάται από το βάρος του αρνιού και την ένταση της φωτιάς. Κανείς δε φεύγει από το «λάκκο», αν προηγουμένως δε δοθεί η λήξη με το Χριστός Ανέστη και την ευχή: «Και του χρόνου»!\nΤο Πασχαλινό τραπέζι στρώνεται στη συνέχεια σε κάθε σπίτι με το αρνί, τα αβγά, το μπρούσκο κρασί, το γιαούρτι, τα σαλατικά από μαρούλι και φρέσκο σκόρδο και συνεχίζεται μέχρι να ξεκινήσει το «πανηγυράκι»του Άι-Γιώργη, το απόγευμα.\nΜοναδική ανάμνηση το Αραχωβίτικο παραδοσιακό Πάσχα, ανεπανάληπτη εμπειρία, αξίζει η επίσκεψή σας !\nΠροετοιμασία και ψήσιμο του αρνιού\nΓια την αγορά του αρνιού, προτιμήστε έως 15 κιλά ώστε να σας διευκολύνει στο ψήσιμο. Αρνί ή κατσίκι, εξαρτάται από τις προτιμήσεις σας. Συνήθως το κατσίκι είναι σκληρότερο.\nΕκτός από το αρνί, χρειάζεστε σούβλα μεγάλη, αλάτι, πιπέρι, κλωστή, κουβαρίστρα, ανοξείδωτο σύρμα για δέσιμο και φυσικά 8 – 10 «αγκαλιές» κλήματα για το ψήσιμο στο «λάκκο» της γειτονιάς.\nΤο σούβλισμα θα γίνει το Μ. Σάββατο και στη συνέχεια το δέσιμο με το σύρμα στο κεφάλι του αρνιού, στο σημείο της ραχοκοκαλιάς με τη σούβλα, στο σημείο της πλάτης, στην άκρη των μπροστινών ποδιών και τέλος στα πίσω πόδια σε σχήμα Χ με τη σούβλα. Χρειάζεται σφιχτό δέσιμο ώστε να μη γυρίζει ελεύθερα το αρνί στη σούβλα.\nΞημερώματα της Λαμπρής, ακολουθεί το αλάτισμα, αφού προηγουμένως ανακατευθεί με το πιπέρι. Ρίχνουμε αρκετή ποσότητα αλατοπίπερου στο εσωτερικό του αρνιού – κοιλιά, στην πλάτη, στο λαιμό και στο εσωτερικό των μπουτιών, αφού έχουν τρυπηθεί με το μαχαίρι.\nΜετά το αλάτισμα, ράβεται καλά η κοιλιά με κλωστή και τα τυχόν λίπη (ξύγκια) και περιτυλίγονται με την κουβαρίστρα.\nΤο αρνί είναι έτοιμο για ψήσιμο. Στην αρχή έχουμε ψηλά το αρνί από τη φωτιά και γυρίζουμε γρήγορα τη σούβλα συνέχεια για να μην καεί (αρπάξει).\nΣτη συνέχεια αφού πάρει κάπως χρώμα εξωτερικά, κατεβάζουμε πιο χαμηλά τη σούβλα, ελαττώνοντας το ρυθμό γυρίσματος της σούβλας και επιμένοντας στην πλευρά της κοιλιάς και της πλάτης προς τη φωτιά ώστε να ψηθεί καλά.\nΗ διάρκεια ψησίματος αρνιού κυμαίνεται περίπου στις 4 – 4,5 ώρες, εξαρτώμενη από το βάρος του αρνιού και την ένταση της φωτιάς.\nΤο τελικό βάρος του αρνιού είναι περίπου στο μισό του αρχικού.\nΤα Αραχωβίτικα έθιμα – συνήθειες καλά κρατούν και στην προετοιμασία – ψήσιμο των αρνιών. Δεν έχετε παρά να επισκεφθείτε την Αράχωβα, ώστε να το διαπιστώσετε από κοντά.\nΚαλό ψήσιμο λοιπόν!\nPrevious Post Τα Κάλαντα\nNext Post Σήμερα\nΤα “Μερομήνια”\tRead More


Ο ΕΛΕΥΘΕΡΟΣ ΑΥΤΟΣΧΕΔΙΑΣΜΟΣ ΜΕ ΑΦΟΡΜΗ ΤΗΝ JAZZ (Κάποιες σκέψεις - μέρος A)\n[music in a room] | TAR - Διαδικτυακό Περιοδικό για την Κιθάρα\nΟ ΕΛΕΥΘΕΡΟΣ ΑΥΤΟΣΧΕΔΙΑΣΜΟΣ ΜΕ ΑΦΟΡΜΗ ΤΗΝ JAZZ (Κάποιες σκέψεις - μέρος A\_')\nΟ ΕΛΕΥΘΕΡΟΣ ΑΥΤΟΣΧΕΔΙΑΣΜΟΣ\nΜΕ ΑΦΟΡΜΗ ΤΗΝ JAZZ\n(Κάποιες σκέψεις – μέρος πρώτο)\nΤο κείμενο που ακολουθεί είναι το πρώτο μέρος μιας καταγραφής γύρω από τον αυτοσχεδιασμό. Αντί προλόγου, παραθέτω κάποιες σκέψεις δυο μεγάλων αυτοσχεδιαστών του Bill Evans (από τις σημειώσεις του εξωφύλλου του δίσκου “Kind of Blue” του Miles Davis) και του Keith Jarrett (από το βιβλίο “Horizons touched – The music of ECM”).\nΟ Bill Evans παρομοιάζει τον αυτοσχεδιασμό με μια συγκεκριμένη τεχνοτροπία της Γιαπωνέζικης ζωγραφικής, όπου ο ζωγράφος δεν έχει τη δυνατότητα διόρθωσης ή εκ των υστέρων παρέμβασης. Γι’ αυτό το λόγο μαθαίνει σε μια αυστηρή πειθαρχία που του επιτρέπει να εκφράσει την τέχνη του όντας πάντοτε σε αυτή τη λεπτή ισορροπία. Το αποτέλεσμα, γράφει ο Evans, μπορεί να μη έχει την πολυπλοκότητα ή των πλούτο άλλων ειδών ζωγραφικής, διατηρεί όμως την ομορφιά του σχεδίου που έχει γίνει «με τη μία».\nΟ Keith Jarrett, από τους σημαντικότερους αυτοσχεδιαστές της γενιάς του, καταθέτοντας τη δική του εμπειρία από συναυλίες «αυτοσχεδιαζόμενης μουσικής», περιγράφει ότι κατά η διάρκεια του αυτοσχεδιασμού συνυπάρχουν τρεις «χαρακτήρες» ο αυτοσχεδιαστής, ο συνθέτης της στιγμής και ο ακροατής. Ο αυτοσχεδιαστής παίζοντας, βρίσκει λύσεις, επινοεί, κατασκευάζει. Ο συνθέτης απορρίπτει ή όχι με έναν τρόπο κάπως πιο εγκεφαλικό τα προηγούμενα και ο ακροατής είναι σα να ελέγχει και να παρακολουθεί αυτό το πάρε-δώσε μεταξύ αυτοσχεδιαστή και συνθέτη.\nΣε αυτό το κείμενο όταν αναφερόμαστε στον αυτοσχεδιασμό δεν αναφερόμαστε στον στυλιστικό αυτοσχεδιασμό, αλλά στις μουσικές που προέκυψαν κυρίως από τους μουσικούς της free jazz και μετά. Όταν κανείς καλείται να αυτοσχεδιάσει μέσα σε κάποιο στυλ, είναι υποχρεωμένος να ακολουθήσει κανόνες και περιορισμούς. Έχει επιλέξει να χρησιμοποιήσει ένα συγκεκριμένο ύφος, μια συγκεκριμένη φρασεολογία, έναν αισθητικό καμβά.\nΧρησιμοποιώντας τον όρο «ελεύθερο αυτοσχεδιασμό» αναφερόμαστε στον αυτοσχεδιασμό που είναι «ανοιχτός προς κάθε κατεύθυνση» και το μουσικό κομμάτι που προκύπτει δεν είναι αποτέλεσμα προετοιμασίας. Όλα τα βασικά στοιχεία του κομματιού αυτού (μελωδία, αρμονία, διάρκεια, φόρμα κτλ) προκύπτουν «επί τόπου», real time. Η συνήθης πρακτική στη jazz ήταν οι μουσικοί να αυτοσχεδιάζουν πάνω στην διαδοχή των συγχορδιών μιας σύνθεσης διατηρώντας τη φόρμα – τον αριθμό μέτρων της σύνθεσης αυτής. Αργότερα η διαδοχή αυτή έδωσε την θέση σε ένα πιο «ευρύχωρο» τονικό κέντρο, για να φτάσουμε στο σημείο ο αυτοσχεδιασμός να αρχίζει από το «μηδέν».\nΟι κανόνες που διέπουν τον «ελεύθερο αυτοσχεδιασμό» είναι οι βασικές αρχές της μουσικής. Οι έννοιες της φόρμας, της δυναμικής, της ανάπτυξης μιας μουσικής ιδέας, των μοιρασμένων ρόλων μέσα σε ένα μουσικό σύνολο. Η επιλογή του υλικού είναι ελεύθερη, κατά πόσο για παράδειγμα ο αυτοσχεδιασμός θα κινηθεί σε πλαίσια τονικά, τροπικά ή ατονικά, κατά πόσο θα υπάρχουν μελωδικά στοιχεία και τι χαρακτήρα θα έχουν αυτά. Κατά πόσο θα υπάρχουν αναφορές ή δάνεια από παλαιότερα ή πιο πρόσφατα είδη μουσικής.\nΤο βασικό ερώτημα που προκύπτει είναι πόσο ελεύθερος μπορεί να είναι ο «ελεύθερος αυτοσχεδιασμός» και μήπως μέσα από την πράξη του αυτοσχεδιασμού παρόλα αυτά παράγεται ένα στυλ ή κάποιοι τρόποι οι οποίοι μετά απλά αναπαράγονται με μικρές αποκλίσεις. Αλήθεια είναι ότι όταν πρωτοεμφανίστηκε η free jazz στα μέσα με τέλη της δεκαετίας του ’60, αυτό προέκυψε αφενός ως εξέλιξη ενός συγκεκριμένου ρεύματος κι αφετέρου είχε και έναν ισχυρό ιδεολογικό – πολιτικό χαρακτήρα. Οι μουσικοί της free είχαν άμεση σχέση με την αφρο-αμερικάνικη κουλτούρα και μουσική. Αργότερα, όροι όπως «δημιουργική μουσική» ή «αυτοσχεδιαζόμενη μουσική» χρησιμοποιήθηκαν περισσότερο στις περιπτώσεις που οι μουσικοί δεν προέρχονται από τον χώρο της jazz.\nΑυτοσχεδιασμός και εκπαίδευση\nΕκτός από αντικείμενο ξεχωριστής μελέτης, το μάθημα του αυτοσχεδιασμού θα μπορούσε (ή θα έπρεπε ακόμα) να εντάσσεται σε όλους τους κύκλους των μουσικών σπουδών, ξεκινώντας από μικρή ηλικία. Μια εκ παραλλήλου ενασχόληση δεν θα έρχονταν σε σύγκρουση με τη βασική μουσική σπουδή αλλά αντιθέτως θα προσέφερε επιπλέον εφόδια, θα βοηθούσε τον σπουδαστή να έρθει σε επαφή και με άλλον τρόπο με τη μουσική τέχνη. Η πράξη του αυτοσχεδιασμού απαιτεί μεγάλη συγκέντρωση και επικοινωνία μεταξύ των μουσικών, πολλές φορές είναι σημαντικότερο να ακούς από να παίζεις. Κατά τη διάρκεια του αυτοσχεδιασμού αναπτύσσεται η έννοια της μουσικής αναζήτησης, του πειραματισμού πάνω στο όργανο. Ο μουσικός πρέπει να καλλιεργεί την φαντασία του, την ετοιμότητα να δημιουργεί, να συνδιαλέγεται, να ακολουθεί και να συνοδεύει.\nΣτο παρελθόν υπήρχε μια επιφύλαξη απέναντι στην τέχνη του αυτοσχεδιασμού. Έχοντας πλέον όμως την εμπειρία, τη γνώση και το πλήθος των ηχογραφημάτων που πραγματοποιήθηκαν τις τελευταίες δεκαετίες νομίζω ότι ενδυναμώνεται η άποψη ότι ο αυτοσχεδιασμός είναι ένα δημιουργικό όχημα, μια πλούσια τέχνη για όσους θελήσουν να ασχοληθούν με αυτόν.\n(Το κείμενο πρωτοδημοσιεύτηκε στο περιοδικό «Μουσικός Τόνος» και είναι η εισαγωγή για μια σειρά άρθρων περί αυτοσχεδιασμού τα οποία θα δημοσιευτούν στο TaR).\nFrancois-René Simon “John Coltrane”\nJean-Pierre Moussaron “Feu le free?”\nAlfred Willener “Le désir d’ improvisation musicale”\nPatrick Scheyder “Dialogues sur l’ improvisation musicale”\nDenis Levaillant “L’ improvisation musicale”\nValerie Wilmer “As serious as your life”\nDerek Bailey “Improvisation”\nAshley Kahn “Kind of Blue – The making of the Miles Davis masterpiece”\nIan Carr “Keith Jarrett – The man and his music”\n“Horizons touched – The music of ECM”\n“Under-currents / The hidden wiring of modern music”\nStephen Nachmanovitch “Free Play – Improvisation in Life and Art”\nΚώστας Γιαννουλόπουλος “Jazz 1900-1990”\n“Συν και πλην” (περιοδικό τεύχος 1,2)\nΣάκης Παπαδημητρίου “Σκέψεις για τη σύγχρονη μουσική”\n“Θέματα και πρόσωπα της σύγχρονης Τζαζ (1950-1970)”\nLeo Smith “Σημειώσεις για τη φύση της μουσικής”\nΕνδεικτική δισκογραφία (μέρος 1ο)\n“Kulu se mama”\n“In a silent way ”\n“Liberation Music Orchestra”\n“Sun Bear Concerts”\n“Mama too High”\nΧΑΡΗΣ ΛΑΜΠΡΑΚΗΣ QUARTET: "ΘΕΑ" (νέος δίσκος)